text:
Ishyamba si ryeru hagati ya Cecile Kayirebwa na ORINFOR
Hamaze iminsi havugwa umwuka utari mwiza hagati ya Cecile Kayirebwa n’ikigo cy’igihugu cy’Itangazamakuru (ORINFOR) ndetse bikaba binavugwa ko Cecile Kayirebwa yaba yiteguye kujyana ORINFOR mu nkiko.
Amakimbirane hagati ya Kayirebwa na ORINFOR bituruka ku buryo ibihangano bya Cecile bidahabwa agaciro kabyo na ORINFOR; nk’uko Eric Kayirebwa umuhungu wa Cecile Kayirebwa abivuga.
ORINFOR icuranga ibihangano bya Kayirebwa kandi nta masezerano bafitanye. Umuhungu wa Kayirebwa asanga bakwiriye kubanza kugirana amasezerano kuko ngo n’ubusanzwe amategeko mpuzamahanga y’ubuhanzi avuga ko mu gihe habayeho gukoresha umutungo mu by’ubwenge uwo ari wo wose, ari ngombwa ko habaho amasezerano hagati ya nyirawo n’ushaka kuwukoresha.
Cecile Kayirebwa n’umuhungu we Eric akaba ari na we ushinzwe kurengera umutungo wa nyina bagerageje kugaragaza ikibazo ariko ORINFOR ntigire icyo ibikoraho ahubwo ikaba yarahisemo guhagarika gucuranga ibihangano bya Cecile Kayirebwa; nk’uko ikirezi.com cyibitangaza.
Eric Kayirebwa yagize ati "Ikibazo twarakigaragaje kenshi ariko ORINFOR irabyirengagiza, Twaboherereje amabaruwa ariko barabyirengagiza. Ubu ni aho kwiyambaza amategeko kubera ko mu Rwanda hari amategeko arengera ibihangano by’umuhanzi igihe ikigo nka kiriya cyaba kitubahirije amategeko kandi ari inshingano zacyo».
Umwe mu banyamakuru ba ORINFOR utarashatse ko amazina ye amanyekana kubera impamvu z’umutekano we, avuga ko yakiriye ubutumwa bikaba ngombwa ko yubahiriza ibikubiyemo.
Ubwo butumwa bwagiraga buti : " Bjr, guhera uyu munsi ibihangano byose bya Kayirebwa Cécile mufite kuri Radiyo yanyu mubihagarike ntimuzongere kubicishaho ngo nta burenganzira yigeze aha ORINFOR, arashaka kutujyana mu nkiko".
Willy Rukundo, umuyobozi wa ORINFOR atangaza ko nta kibazo na gito ORINFOR ifitanye na Cecile Kayirebwa ariko akomeza avuga ko atari ngombwa ko bakomeza gukoresha ibihangano bya Cecile Kayirebwa.
Marie Clemence CYIZA UWIMANIMPAYE
Ibitekerezo ( 15 )
Birababaje cyane ukuntu abantu bahita basimbuka baka judgea umuntu. And Please, muhagarare kwita Eric Kayirebwa, yitwa Karengera asangiye izina na se, Naho iby’inkiko, afite uburenganzira bwo gu clama rights ze nk’uko n’undi wewe ufite business agomba kuyi protegea. Mureke kumushyira muri politics kuko niba mwarakurikiranye indirimbo ze ntabyo arimo. Mwa kwitonze ko ari ikibazo hagati ya ORINFOR NA KAYIREBWA! Aho gutangira gutuka umuntu mukuru wadufashije gukomeza umuco, ni mwitonde bikemurire ibibazo byabo. This is strictly business and has nothing to do with politics and please keep her family out of it, you are going too far for no reason.
For Godsake, mureke kuvuga amangambure. First of all Kigali today should rectify amakosa bakoze ku izina ry’umuhungu we kuko yitwa Eric Karengera. That being said, tugaruke kuri inkuru nyankuru, Kayirbwa afite uburenganzira busesuye bwo kurengera ibihangano bye nk uko amategeko y’ u Rwanda abiteganya. Kuba atarabikoze kare hashibira kuba hari impamvu nyinshi, wowe na njye na mwe mwe mwese tutazi. Izo nshobora gukeka, maybe itegeko rishyizweho vuba, etc....
Ahubwo abandi bahanzi bari bakwiye kumukurikiza, naho ubundi nta gaciro baba baha ibihangano byayo.
Orinfor nayo nitangire yubahirize amategeko yumvikane ni abahanzi.
sha nukuri Cicile ndamukunda cyane ariko rero nareke kwanduranya niba ari cash abanabe bashaka nibakore bazazibona ariko bareke kwanduranya rwose hashize Imyaka ingahe koko zicurangwa ariko abantu twabaye gute?? amaradio amaze kumugira igihangange yamukoreye izina none ari no kuyaka ibihembo? aho abanyiramaradio aribo bakamwishyuje ? Mana yera Tabara tugeze mubihe byanyuma birushya abahanuzi bavuze ni Danger! ariko namusaba kwisubiraho akareka kwanduranya kuko ntaho bizamugeza usibye kwa satani
ariko niyitwara neza azajya mwijuru umunsi mwiza.
Bashobora kuba babiziranyeho ahari, ahubwo bakaba barashatse kuryana mu mibare! Naho jye nzi ko na Radio Muhabura yacu tukiri mu Birunga yatangizwaga n’indirimbo ya Kayirebwa (Umunezero). So mugerageze mwumvikane ntimujye mu nkiko.
aliko, bagiye bareka kwanduranya,ubuse zidacuranzwe,radio ntiyakora,kwanza ntanubwo zarinziza.
ahubwo orinfor igize neza.
ntidukwiye kumukwena, Kuko niba aaza ibyo afitiye uurenganzira ntakosa yaba afite kabone naho yaa abibajije atinze,cyokoze umuntu yareba niba koko ariko itegeko ribiteganya, byaba aribyo ubwo burenganzira akabuhabwa ariko kandi na ORINFOR ikabikora kuri bose kuko munshingano za ORINFOR haba harimo no kubera n`abandi urugero rwiza rwo kubahiriza amategeko. nanjye reka njye kurisoma.
Birashoboka kwitwa izina rya nyina.Nonese atazi se byagenda bite kandi nyina ari icyamamare.Icyakora kandi urwanda rugendera kuri system ya patriarchy umwana wese agira ababyaeyi 2 ariko iyo hari ugomba kumutwara yujuje imyaka ajyanwa na se>
ko zari zisanzwe zicurangwa yumvaga ibiki
Ese izicurangwa zose zajya zigurwa bigashoboka?ahubwo na Radio izamusabe ayishyure kubera igenda imukorera publicité
Ese nibwo bamenya ko izo ndirimbo zicurangwa?ubundi ko mbere zacurangwaga babyumva uburengenzira babwibutse ubu?Yego itegeko haricyo riteganya ariko abantu bajye birinda kwanduranya
Ariko KAYIREBWA ntakosa afite itegeko rigenga ibihangano ryagiyeho muri 2009.ahubwo mbere yokugya munkiko nibabanze mubwunvikane cyangwa abunzi.ariko uwo musore witwa izina ryanyina koko?
Hahahaha! Nibwo nakumva umuhungu witwa amazina ya nyina!!!! Mbese uyu mutype yavukiye mu ndaro? Hahahahahaha!
Reka mve mu rwenya: izo ndirimbo igihe zitacuranzwe ni ryari? Ubu se kuki aribwo atangiye kubaza? Nazumvise kubwa KINANI banavugaga ko yaririmbye Kinani none ngo uburenganzira? Ahaaaaaaaaaaaa nimuharane rero simbujije mwa bacanshuro mwe!
Yazibaheraga iki se?Ubu se ni bwo yibutse kumenya aho uburenganzira bwe ku muziki we?hashize imyaka ingahe bamucuranga?yarakererewe?ni akure amerwe mu isaho keretse atari ORINFOR niyiziye...gusa nta wiheba agihumeka gusa nakugira inama yo gushaka bantu bakomeye ba kibamba mukabijyanamo naho ubundi wowe ngo ugiye guhindura amateka ya ORINFOR ngo yishyure abahanzi JAMAIS.


c: text/html

text:
Ubuyobozi Bukuru bwa FDU-INKINGI buramenyesha Abanyarwanda ko nta kiganiro mbwirwaruhame iteganya gukoresha tariki ya 27 Gashyantare 2011. Ikiganiro nk’icyo cyari giteganyijwe tariki ya 19 Gashyantare 2011 ariko kiza gusubikwa kubera ibibazo biri mu nzego z’ubuyobozi bukuru muri iyi minsi.
FDU-INKINGI yakiriye neza kandi irashimira Abanyarwanda bayobora imiryango idakora politiki biyemeje kuba Abahuza bagamije kuyifasha mu kugarura ubumwe mu buyobozi bwayo. Nk’uko babisabye rero, nta kiganiro mbwirwaruhame cyangwa inama y’inzego nkuru izakoreshwa kuva tariki ya 19 Gashyantare 2011 kugeza igihe inama iteganywa n’Abahuza izateranira.
Abanyarwanda basabwe kutita ku matangazo y’ubutumire yashyizwe ku mbuga za Internet n’abantu bigometse ku buyobozi cyangwa se bitwara gutyo, bagamije gukomeza gutera impagarara n’ urujijo; ndetse iyo myitwarire igayitse ikaba ishobora gusenya FDU-INKINGI.
Bikorewe i Lyon, tariki ya 22 Gashyantare 2011.
Mu izina ry’Ubuyobozi Bukuru
Eugène NDAHAYO
Visi-Prezida wa Mbere

robotstxt: allowed

filter: keep


text:
Ubwa mbere nkimubona namusanze ku muhanda ategereje umugabo ufite gahunda, ambeshya ko yitwa Solange. Nanjye nashakaga umuntu wankemurira akabazo gato nari nifitiye, twemeranya amafaranga anjyana iwe. Yari umukobwa mwiza w’uburanga, nubwo twaryamanye buraya, ariko yanyeretse umutima mwiza, anyakira neza nifuza kugaruka.
Bitewe nuko nakoraga akazi katampa umwanya wo kuba nashaka umukunzi, niyo mpamvu iyo numvaga kwifata byankomereye nanjyaga mu ndaya kuko nubundi nabonaga akanya nijoro honyine. Kujya mu ndaya ntibyari ingeso yanjye cyane kuko najyagayo rimwe mu mezi atatu.
Ariko aho namenyaniye na Solange nanjyaga iwe rimwe mu byumweru bibiri kuko numvaga mwiyumvamo. Bitewe n’uburyo yanyakiraga neza, natangiye kumva mukunze ntagira no kujya muganiriza kubuzima bwe. Nakomeje kujya njya kumusura iyo najyaga iwe nkasanga ari kumwe n’undi mugabo, nahagararaga ku irembo nkategereza, barangizanya akampa karibu kuburyo ntawundi mukobwa nongeye kuryamana nawe keretse we. Byagezaho ambwiza ukuri ko yitwa Cecile, hagati yanjye nawe hatangira kuzamo urukundo atangira no kujya yanga ko mwishyura, nanjye aho kumwishyura nkamuzanira impano.
Uburyo twaryamanagamo bwarahindutse dutangira kujya tubikora bitari buraya ahubwo tukaryamana nk’abakunzi, bikaba birimo urukundo rwinshi. Cecile yaje gufata icyemezo cyo kureka uburaya kandi yabikoze ntabimusabye niwe ubwe wibwirije, arimuka ajya gutura mu kandi karere.
Icyo gihe twahise dutangira ubuzima bushya bw’urukundo turakundana cyane nyuma twiyemeza kurushinga ubu tumaranye imyaka itanu, tubyaranye abana babiri kandi tubanye neza ntakibazo yambereye umugore w’umutima kuburyo ntategerezaga
NAKUNZE INDAYA NONE YAMBEREYE UMUGORE W’UMUTIMA
Ubwa mbere nkimubona namusanze ku muhanda ategereje umugabo ufite gahunda, ambeshya ko yitwa Solange. Nanjye nashakaga umuntu wankemurira akabazo gato nari nifitiye, twemeranya amafaranga anjyana iwe. Yari umukobwa mwiza w’uburanga, nubwo twaryamanye buraya, ariko yanyeretse umutima mwiza, anyakira neza nifuza kugaruka.


text:
Abanyeshuri biga muri iri shuri bishimiye kwigira mu mashuri agezweho bubakiwe na RDB
Kuri uyu wa 19 Kanama 2016, ikigo cy’igihugu gishinzwe iterambere (RDB) cyatashye kinafungura ku mugaragaro ibyumba birindwi by’amashuri yubatswe mu ishuri ribanza rya Kanyove muri gahunda yo gukoresha umugabane umwe w’amafaranga aturuka ku bukerarugendo mu guteza imbere ibikorwa remezo.
Ibi byumba by’amashuri byatashywe byumatse mu ishuri ribanza rya Kanyove riherereye mu mudugudu wa Kamiro, akagari ka Gasizi, Umurenge wa Mukamira mu karere ka Nyabihu mu ntara y’Iburengerazuba hafi ya pariki y’ibirunga.
Iki gikorwa cyo kubaka ibi byumba by’amashuri kiri muri byinshi byakozwe n’ikigo cy’igihugu gishinzwe iterambere [Rwanda Development Board (RDB)] muri gahunda yacyo yo gukoresha umugabane ungana na 5% w’umusaruro uturuka ku bukerarugendo mu bikorwa remezo bigamije iterambere rusange.
Iri shuri ryubatswe mu 1950, rikaba rifite ibyumba 15 ubariyemo na birindwi byatashywe uyu munsi. Ibi byumba bishya byubatswe bikaba byarasimbuye ibindi byasenywe kuko byari bishaje cyane.
Umunyamabanga uhoraho muri Minisiteri y’uburezi Celestin Ntivuguruzwa yashishikarije abanyarwanda gufata neza pariki kuko ari umutungo kamere ufitiye igihugu akamaro. Yavuze ko iki gikorwa ari urugero wriza rw’ibyo umunyarwanda yageraho aramutse afashe neza pariki.
Ati: “iyi ntambwe duteye ni urugero rwiza rw’ibyo abaturage bageraho mu gihe bafashe neza pariki zituzanira abakerarugendo na bo bakatuzanira amadevise bigatuma twigira, pariki ni ikirezi abanyarwanda bazi ko cyera kuko bazibungabunga kandi na zo zikabagirira akamaro”
Kaliza Belise ushinzwe ubukerarugendo muri RDB we yavuze ko ayo mashuri RDB yubatse ari ubutumwa bukomeye ku babyeyi. Ati: “ gufasha aba bana basaga 1200 biga aha ni ubutumwa twabahaye ngo babushyire ababyeyi babo bababwira ko pariki atari izo kohereza imbogo n’izindi nyamaswa mu mirima yabo, ahubwo ko ari izo kubafasha mubibafitiye akamaro nk’ibi no kubafasha kwishakira ibisubizo”
Umuyobozi w’akarere ka Nyabihu Uwanzwenayo Theoneste na we yashimiye RDB kuba yarubatse aya mashuri ashimira n’abandi bose bagize uruhare mu iyubakwa ryayo. Yabwiye abaturage ko ayo mashuri ari ikimenyetso kigaragaza ko guturana na pariki bitandukanye no guturana n’itongo.
Ati: “ibi byumba byose byubatswe ngo mwerekwe ko mudaturanye n’itongo ahubwo ko muturanye n’ibintu bifite akamaro byinjiza amadevise mu gihugu”
Umuyobozi w’iri shuri Makuza Laurent yashimiye RDB kuba yarabatekerejeho ikabubakira amashuri agezweho kuko ngo mbere bigiraga mu ivumbi no mu byumba byashaje ariko ubu ngo bishimiye iterambere bagejejweho na RDB. gusa kuri ubu, Makuza avuga ko ngo hakiri ibindi byumba umunani bishaje akaba asaba ko na byo bisimbujwe ibishyashya byarushaho kuba byiza.
RDB iri gukora ibi bikorwa mu gihe U Rwanda ruritegura igikorwa cyo kwita amazina abana b’ingagi giteganyijwe kuba kuw 02 Nzeri 2016 nka kimwe mu bikorwa byo guteza imbere ubukerarugendo. Kuri uyu munsi hazitwa amazina abana 21 b’ingagi bavutse.


text:
“Jya uba maso ukomeze ibisigaye bigiye gupfa, kuko nabonye ko ari nta mirimo mwakoze itunganye rwose imbere y’Imana yanjye. Nuko ibuka ibyo wakiriye n’ibyo wumvise ubyitondere kandi wihane. Ariko rero nutaba maso nzaza nk’umujura, nawe ntuzamenya igihe nzagutungurira… Ndaza vuba, komeza ibyo ufite hatagira ugutwara ikamba ryawe.” (Ibyahishuwe 3: 2-3, 11)
“Jya uba maso ukomeze ibisigaye bigiye gupfa, kuko nabonye ko ari nta mirimo mwakoze itunganye rwose imbere y’Imana yanjye. Nuko ibuka ibyo wakiriye n’ibyo wumvise ubyitondere kandi wihane. Ariko rero nutaba maso nzaza nk’umujura, nawe ntuzamenya igihe nzagutungurira… Ndaza vuba, komeza ibyo ufite hatagira ugutwara ikamba ryawe.” (Ibyahishuwe 3: 2-3, 11)
Hari ibyo Imana yahaye umuntu, ariko Satani n’abadayimoni bahora bashaka kubitunyaga, nyamara ijwi ry’Imana riratubwira ngo nidukomeze n’ibyo dufite kuko nabyo bigenzwa ngo tubinyagwe. Ikigambiriwe ni ukutubuza ikamba ryambikwa abanesheje. Yesu azaza nk’umujura, ntawe uzi igihe azazira nkuko nawe ubwe abyivugira.
“Bizaba nk’iby’umuntu wari ugiye kuzindukira mu kindi gihugu, ahamagara abagaragu be abasigira ibintu bye…. maze iminsi myinshi ishize, shebuja w’abo bagaragu araza, abarana na bo umubare w’ibyo yabasigiye.” (Matayo 25: 14, 19)
Imana isanga Yohana imutegeka kwandikira amatorero. Ageze ku itorero ry’i Filadelifiya, Imana irabibwira ko ari yo ikinga ntihagire ukingura, yakingura ntihagire ukinga kandi ari Uwera! Nyamara abantu bibagiwe izi mbaraga z’Imana, bamwe bari mu bitotsi bituma batakimenya imigambi y’Imana.
Iri torero, bashimwe kwitondera ijambo ry’Imana no kwihangana mu bigeragezo ntibihakane izina rya Yesu. Kubw’ibyo, Imana isezeranya ko ikinguye urugi imbere yabo kandi ntawe uzarukinga. Nyamara ubu hariho ababona byanze bakemera kwangirisha imibiri yabo ngo baronke iby’inyungu zo mu isi. Ikindi yabasezeranije ni uko abayuda bishushanya izabazana imbere yabo bapfukamye. Hari igihe Imana ijya yemeza abantu ko yagukunze!
Dukwiriye kurinda iby’igiciro kandi tukabikomeza kuko hari izindi mbaraga zibishaka ngo zibitunyage rwose. Abantu b’umumaro (VIP) bararindwa, ndetse n’amafaranga ararindwa kuko ari ay’igiciro. Hari ibyo twahawe tuzabona mu bugingo bw’iteka, ariko hari n’ibyo twakiriye mu buzima turimo bw’ino aha dusabwa kubera maso.
Ni ibiki Imana yaduhaye dukwiriye kurinda?
1. Igihe
Iyi ni impano Imana yaduhaye. Ninde wavuganye n’Imana mbere yo kuvuka ngo imubesheho, ahitemo aho azavukira n’icyo azaba cyo? Mu gitabo cyitwa (Umubwiriza 3: 1-2) haranditse ngo “buri kintu cyose kigenerwa igihe cyacyo, n’icyagambiriwe munsi y’ijuru cyose gifite umwana wacyo. Hariho igihe cyo kuvuka n’icyo gupfa...” Burya uwavutse afite n’igihe cyagenwe cyo kuzasezera akava muri uyu mubiri, ariko biranashoboka ko umuntu yakwibwa agapfa mbere y’igihe cyari kigenwe.
Uko niko Samusoni byamugendekeye amaze gutandukira akava mu mugambi w’Imana yamugambiriyeho ataravuka azize Delila, apfa nabi akiri muto. Iyo ukoze neza wongererwa iminsi yo kubaho. Urugero: Lazaro, Dorukasi na Tabita.
Birakwiye ko utunganya imirimo yakuremeye muri Kristo Yesu mu gihe cyawe. Ujye wibuka Umuremyi wawe utaragera aho gusubira iwanyu h’iteka. Dusoma muri (Yakobo 4: 13-17) hagereranije umuntu n’igihu kiza gato kikongera kikagenda, natwe tujye tuzirikana ko tubaho igihe gito tugahita. Zaburi 144: 4 nayo igereranya iminsi y’umuntu nk’igicucu gishira, ku bw’izo mpamvu dusabe Imana itwigishe kubara iminsi yacu tubone uko dutunga imitima y’ubwenge, ducunguza uburyo umwete.
2. Ubushobozi
Ubushobozi kandi twabwita italanto. Italanto cyari igipimo cy’uburemere, kiza kuba urugero rw’agaciro k’ubutunzi. Ariko italanto igasobanurwa kandi nk’ibintu karemano bitigwa mu ishuri cyangwa umuntu yashobora gukora. Hari ibyo Imana yaduhaye ngo tubiyikoreshereze nk’impano, nabyo ni italanto. Ubu bushobozi Imana yahaye umuntu, bwaba ari karemano, bwaba ari ubwo yakiriye kubw’Umwuka Wera izabimubaza uko yabikoresheje.
Ugukoresha Italanto twahawe nikwo kwera imbuto. Ubushobozi buri mu muntu bubasha kumubeshaho akabona ibihembo, ni byiza. Umuririmbyi cyangwa umushumba ukorera itorero ahembwa si bibi, ariko arabazwa ngo: ni ryari akora akorera itorero, ni ryari akora akorera Imana?
Ibyo Imana yaduhaye nk’italanto tujye tubikoresha dushaka ibihembo byo mu isi ariko dushake umwanya tubikoreshe no mu kwagura ubwami bw’Imana. Hazabaho igihe cyo kuzabarana na Yesu. Itorero ry’i Makedoniya, batangaga batarebye ubushobozi bwabo buke. (2 Abakorinto 8: 1-5)
3. Ubutunzi
Ubutunzi twabuhawe n’Imana kuko yabishatse. Tubukoreshe neza nk’abazabazwa n’Imana ibyabwo. Uwahawe byinshi azabazwa byinshi n’uwahawe bike azabazwa bike. Dukoresha ubutunzi mu kudutunga, kwishyura ibyo dukeneye n’ibindi, ariko twibuke ko hari n’igice kigomba kuba mu buturo bw’Imana.
Abanyamakedoniya batangaga birenze ubushobozi bwabo kuko babanje kwiha Umwami Yesu. Kwiha Yesu ni ukumukingurira umutima akaza muri wowe. Icya kabiri ni ukwemera kuyoborwa nawe ubutitsa.
Dukwiriye kwiha Umwami Yesu, tukajya tumwumvira, akatuyobora ngo tubashe gukoresha neza igihe, ubushobozi n’ubutunzi Imana yaduhaye. Ntitwabibasha ubwacu, keretse Kristo natugiraho ububasha tukamwemerera akatwerekera. Niba hari aho tutakoresheje neza igihe cyacu, impano karemano n’ubutunzi twahawe dusabe imbabazi kandi twinginge Imana idushoboze kurinda neza ibyo twahawe. Amen!
Ijambo ry’Imana muritegurirwa na Rejoice Africa Ministries
Wifuza kugira icyo utubwira ku ijambo ry’Imana usomye twandikire kuri Email yacu: rejoiceafricam@gmail.com
Ibitekerezo
Iki kigisho ni cyiza rwose. Imana ihe umugisha aba Benedata bigomwe igihe cyabo, uko Byumvikana, n'ubutunzi bwabo, kugirango bahabwe uyu mwanya muri iki kinyamakuru ,batugezeho ijambo ry'Imana. Maze natwe tudafite uburyo cga ubushobozi bwo kubona paje yihariye mu Binyamakuru, tukaba twifashisha ubusitani bwabo, ni ukuvuga uyu mwanya wa za Comments, kugirango duhitishe ijambo dufite mu mitima yacu, ryagezemo rivuye mu byanditswe byera, ku bw'impano y'Umwuka wera twahawe. Biroroshye cyane ko basaba iki kinyamakuru gufunga ubu busitani. Nticyabyanga. Cyangwa se bakajya bajonjora comments, bagasigamo gusa iza "ndiyo Bwana!", (Yes Sir! ) wa mugani wa mwenedata umwe ntibuka izina. Igihe kinini, duhitisha Ubutumwa buvuguruza ubwo batanze, kandi ntibabunyonge. Mbikuye ku mutima, ndabashimiye, kandi ndabasabira Umugisha ku Mana. Reka noneho ninjire mu ijambo. Hari Icyanditswe , abakristo basanzwe cga abigisha bakunze gufata nabi. Ibyahi.2:24,25: "...Ndababwira nti Ntawundi mutwaro mbikoreza keretse uyu, ko MUKOMEZA IBYO MUFITE mukageza aho nzazira. " Aya magambo benedata bayifashisha iyo umuntu aberetse Inyigisho z'abanikolayiti bigisha mu matsinda yabo. Ese Yesu avuga ngo: KOMEZA IBYO UFITE, yavugaga ko bakomeza N'IBIBI? Muri ibyo bibi harimo IMIRIMO MIBI, harimo N'INYIGISHO MBI, Yesu yita iz'abanikolayiti. Byumvikane neza, Yesu yababwiraga gukomeza IBYO BAFITE ariko BIZIMA. Dusome: Ibyahi. 3:2: "jya uba maso UKOMEZE IBISIGAYE BIGIYE GUPFA... " Amen. Aya magambo arasobanutse rwose: ni ugukomeza IBIZIMA musigaranye, kuko ni murangara nabyo Satani arabyangiza nabyo bipfe, nk'uko n'ibindi nabyo yabigenje. Dusome: Ibyahi.2:15 ,16: "Nawe niko umeze. Ufite abakomeza INYIGISHO Z'ABANIKOLAYITI nk'abo. Nuko wihane... " Aha Yesu Arababwira KWIHANA izo nyigisho z'abanikolayiti. Kandi kwihana ikintu kibi ni UKUKIREKA. Ntabwo ababwira ngo BAZIKOMEZE. Byumvikane ko abizera Kristo, n'ubwo baba barahenebereye mu buryo bw'umwuka,mbese bameze nka rya torero ry'i Sarudi Yesu yise "INTUMBI", mu byahishuwe.3:1, baba bafite BIKE BISIGAYE ariko nabyo BIGIYE GUPFA. ( Ibyahi.3:2), ibyo rero BIZIMA, basabwa KUBIRINDA. Ntabwo Yesu ababwira ngo Barinde N'IBYO BYAPFUYE, nkaho iyo mibore hari icyo imumariye. Ahubwo ibyo byapfuye mugize amahirwe yo kubibona, MUKABYIHANA, ni byo Yesu yakwishimira. Imana ibahe umugisha. Kanda hano umusubize
Hari ijambo ryakoreshejwe muli iyi nyandiko ngirango mvugeho.Iryo jambo ni "KUVA MU MUBIRI".Amadini menshi akunze gukoresha iri jambo iyo umuntu yapfuye.Abandi bakavuga ngo umuntu yitabye imana.Ese izo mvugo zombi nizo?Dukurikije imirongo myinshi ya Bible,ntabwo izo mvugo ari zo.Kuva na kera,imana yashatse ko habaho Ijuru n'Isi.Niyo mpamvu imana yaremye ADAMU na EVA ikabashyira mu busitani bwa Eden Garden,naho mu ijuru ikahashyira Abamarayika.Imana yashakaga ko isi yose iba Paradizo.Ntabwo rwose imana yaretse uwo mugambi.Niyo mpamvu Bible ivuga ahantu henshi "Ijuru rishya n'isi nshya".Urugero,muli 2 Petero 3:13,havuga ko "dutegereje isi nshya n'ijuru rishya". Icyo abantu benshi bitwa Abakristu batazi,nuko Abantu bubaha imana bamwe bazajya mu ijuru rishya,abandi bagasigara hano ku isi izaba Paradizo nkuko tubisoma mu Imigani 2:21,22.Ndetse na YESU ubwe yigishaga ko abantu beza bazatura mu isi nshya (Matayo 5:5).Ikibabaje nuko amadini atajya abyigisha.Abazajya mu ijuru,bazaba Abami bayobore isi izaba yahindutse Paradizo.Soma Daniel 7:27.Ntabwo iyo umuntu apfuye aba avuye mu mubiri.Bible ivuga ko asubira mu gitaka,ategereje kuzuka ku munsi wa nyuma.Soma Itangiriro 3:19 na Yohana 6:40.Icyo amanyamadini bavuga ko kiva mu mubiri,ngo ni Roho.Ntabwo ari Bible ibivuga.Roho iba mu mubiri,yahimbwe n'abafilozofe bo mu Bugereki kandi ntabwo bari abakristu.Namwe nimwibaze.Niba hari ikintu gikomeza kubaho iyo dupfuye,ubwo UMUZUKO ntacyo waba uvuze niba iyo dupfuye dukomeza kubaho,ndetse tukitaba imana.Bible isobanura neza muli Umubwiriza 9:10 ko iyo dupfuye tutongera kubaho (not conscious).Mumenye kandi ko abantu bigisha ibinyoma bidahuye na Bible,bibabaza imana yacu Yehova,bigatuma itumva inyigisho n'amasengesho yabo nkuko tubisoma muli Matayo 15:9.Tujye dushishoza aho gupfa kwemera ibintu byose batubwiye. Kanda hano umusubize
Urakoze cyane ANSELME.Nibyo koko inyigisho yuko iyo umuntu apfuye aba avuye mu mubiri yigishwa n'abiyita abakozi b'imana.Nta hantu na hamwe muli Bible havuga ikindi kintu kidapfa gikomeza gutekereza iyo dupfuye.Umubwiriza 9:10 havuga ko tutongera gutekereza iyo dupfuye.Ni Satani ibayobya,nabo bakayobya abayoboke babo kandi bakiyita ko ali abakozi b'imana.Bityo bakabaha amafranga (icyacumi) kuko babizeza ko abantu babo bapfuye bavuye mu mubiri bakitaba imana.Ibyo nta na hamwe Bible ibyigisha.Ni ibinyoma abakozi ba Satani bahimba,barangiza bakiyita abakozi b'imana.Muli Abaroma 16:18,Bible ibita abakozi b'inda zabo.Turashimira cyane Imirasire.com ituma abantu batanga ibitekerezo bakoresha imirongo ya Bible.Nubwo benshi bababara iyo tuvuze Bible.The Bible is the only inspired book from God.Others come from bogus prophets who taught lies. Kanda hano umusubize
Mwene,data nibandebazatura,mwijuru rishya nabahe,bazaba mwisinshya?Tuzinezako,Yesu,yasubiye mwijuru hanaravugako ahazabanabo,arihobazaba yohana17:24-26 kdi nanone Yohana17:20 hatubwwirako asabiranazizezwanijambo,ryabo reronibawizera,ijambowumvanye,abo nicyicyigutera,gushidikanya kuzaba,ahwari.Ibyahishuwe6:9-11basabagaguhora abarimwisi hatubwiranezako arimyukayabishwebazira,ijambory'Imana noguhamya.Yesu atintimuhagarike,imitimayanyu,mwizere Imana nangemunyizere kadataharamazumenshi Yohana14:1-3 twebwe abize,Yesu,kristo,nkumwami numukiza wubugingobwacutwizeyetudashidikanyako tuzabamurayomazu arikonayabizeye,sayabatizera murakoze. Kanda hano umusubize


text:
U Rwanda rutanga ubunyarwanda, amoko agatanga ibikomere
Ubwo yaganiriraga abanyehuye kuri gahunda ya Ndi Umunyarwanda, Hon. Edouard Bamporiki yababwiye ko u Rwanda rutanga ubunyarwanda naho amoko agatanga ibikomere. Hari ku itariki ya 26/2/2014, muri Ndi Umunyarwanda More...
Uburasirazuba: Kugira abasaza b’inararibonye ngo ni amahirwe kuko bazatanga ubuhamya bw’ibyo babayemo muri Ndi Umunyarwanda
Guverineri w’intara y’Uburasirazuba Uwamariya Odette avuga ko intara ayoboye ifite amahirwe kuko ifite abasaza b’inararibonye bazifashishwa mu gutanga ibiganiro muri gahunda ya Ndi Umunyarwanda. More...
Busogo – Basanga kuba umunyarwanda atari ugutunga indangamuntu gusa
Bamwe mu batuye umurenge wa Busogo mu karere ka Musanze, baravuga ko kuba umunyarwanda birenze kuba ufite indangamuntu y’u Rwanda, ahubwo akaba ari umuntu wimakaza indangagaciro z’ubunyarwanda. Ibi More...


text:
Dukeneye amaso y’Umwuka mu bihe bya nyuma birushya
Umenye yuko mu minsi y’imperuka hazaza ibihe birushya, kuko abantu bazaba bikunda, bakunda impiya, birarīra, bibona, batukana, batumvira ababyeyi babo, indashima, batari abera, badakunda n’ababo, batūzura, babeshyerana, batirinda, bagira urugomo, badakunda ibyiza, bagambana, ibyigenge, bikakaza, bakunda ibibanezeza aho gukunda Imana. 2 Timoteyo 3:1-4
Mu by’ukuri iyo utekereje kuri aya magambo ubona Pawulo yaragize iyerekwa rikomeye, akava mu bihe yari arimo agera muri iki cyacu cyangwa n’ikindi kiri imbere, agiye kwandikira Timoteyo amumenyesha ibyo mu minsi izaza. Biragoye kubona ikitaraba muri ibi kuko ikitaba hamwe kiba ahandi, byose bigashimangira ko iminsi ari iy’imperuka, iya nyuma.
Hari agakuru kigeze gusakara hashize igihe kinini k’umusitari w’umuhanzi wasebyaga itorero rya Kristo ko rihindura abantu ngo intama zitazi iyo zijya, ibintu ngo byari bikwiye kuba bibujijwe.
Kubwe ngo Bibiliya yagombye kuba iteguza mu ntangiriro ko ibyo ivuga byose bitabayeho. Ubwe nibwo yivugiye ko yagiye muri Hoteli ahasanga Bibiliya, akajya akuramo impapuro zimwe na zimwe cyane izo mu gitabo cy’Abalewi kuko ngo yasanzemo amagambo akomeretsa abatinganyi.
Ukuri nyako ni uko dukeneye ko Imana idufungura amaso tukamenya iminsi duhagazemo, bitabaye ibyo haraza byinshi natwe tugire umwete wo kubyirohamo, nitugera imbere tuzasanga twarayobotse umwami utari uwo twahaye ubuzima bwacu. Imana idutabare.
Kuri ubu biroroshye kuko usanga abafite amazina azwi, abiyita abahanga mu by’iyi si, bagerageza gukataza mu kuzana ibintu bibangamira ubutumwa bwiza kandi nizo mbaraga zihesha uwizera wese gukizwa. Mu minsi ya nyuma imbaraga z’abera zirashakishwa ngo zimenagurwe, ariko Imana ishimwe kuko abazi Imana yabo bazakomera kandi bamara gukomera bagakora iby’ubutwari.
Umwanya wo gukunda Imana, abantu bakunda iby’isi nabo bakikunda, Imana ikimuka muri bo, kuko ibyo bimitse mu mitima yabo no mu buzima bwabo, hari ubwo Imana isanga itabasha kubana nabyo igahitamo kwigendera. Abantu bagoreka ukuri kandi ukabona imitima yabo irabemeza ko bafite ukuri.
Kuko satani akora uko ashoboye ubwenge bukagwira bumufasha kunyuza ibyaha mu buryo butuma yigarurira abantu kandi ntibabisobanukirwe, biradusaba gutunga amaso y’Umwuka kugira ngo tubashe kumenya icyo Umwami Imana ishaka abe ari cyo dukora.
Ntuzakorwe n’isoni nubona uhindutse udafite ubwenge kuko utahurije na benshi ku manyanga no guhemukira Imana, kuko niba uri uwa Kristo ukwiye kubihagararaho, ube umusirikare mwiza wa Kristo, Bibiliya iravuga ngo ntiwaba we hanyuma ngo wivange mu by’ubu buzima ube ukinejeje uwakwandikiye ubusirikare. 2 Timoteyo 2 :4
Imana izarushaho kunezwa n’uko wabaye umwizerwa kandi izabiguhembera kuko ntikiranirwa ngo yibagirwa ibyo abera bayikorera. Imana iguhe umugisha. Amen.


text:
Itorero rya Assemble of God Remera (Reconciliation Mission Church) ryateguye igiterane cyo gushima Imana no gutaha ku mugaragara urusengero.
Mu rwego rwo gushima Imana ku gitangaza yabakoreye cyo kubona urusengero, itorero rya Assemble of God Remera (Reconciliation Mission Church), ryubatswe mu ntara y’uburasirazuba, akarere ka Ngoma, umurenge wa Remera, akagari ka Bugera umudugudu wo Kumukiza, ryateguye igiterane cyo gushima Imana no gutaha ku mugaragara urwo rusengero bujuje,
Nk’uko twabitangarijwe na Pasiteri Valens Karekezi Manzi, ubusanzwe mu itorero rya Assemble of God biremewe ko rimwe mu mashami yaryo, ryakwishakira irindi zina, akaba ari muri urwo rwego itorero ayoboye ryitwa Reconciliation Mission Church, bakaba barahisemo iri zina bitewe n’iyerekwa batangiranye ry’isana mitima n’ubwiyunge, rikaba kandi rifite ubwigenge kuburyo ryemerewe gukorana no kwishakira abaterankunga batari abo mu itorero ryabo gusa, akaba ari muri urwo rwego kuzuza uru rusengero babigezeho bafatanije n’itorero “Faith church” ryo mu mujyi wa Oklahoma ho muri leta z’unze ubumwe za Amerika, by’umwihariko Pasitori Terry Bates wo muri iryo torero, uzaba yanaje kwifatanya nabo muri ibi biterane.
Abajijwe n’umunyamakuru w’agakiza.org icyo avuga ku ishingwa ry’insengero zivugwaho kuba zifungura imiryango, banyirazo bifitiye inyota y’amafanga, Pasiteri Valens yasubije ko iyo umuntu afunguye urusengero agomba kuba afite icyerekezo, kuribo ngo umuhamagaro wabo ukaba ushingiye muri Yesaya 61:1 ahavuga ko Yesu yasigiwe kubwiriza ubutumwa bwiza,kuvura abafite imvune mu mitima no kumenyesha imbohe ko zibohowe.
Naho ku giti cye, akurikije ubunararibonye afite, n’ubumenyi yakuye muri kaminuza, iyo aba afite inyota y’ifaranga ngo ntiyari kuza gukorera aho ngaho, kuko bigaragara ko hatuwe n’abantu bakennye cyane batabasha gutanga amafaranga menshi, ahubwo ngo yahisemo kuzana ubushobozi n’ubumenyi yifitemo, kugirango afashe abahatuye, dore ko ngo akurikije imibare yakuye mu Murenge no mu Matorero akorera aho, ako gace gatuwe n’abaturage basaga 23000, muribo abasaga 5000 akaba aribo bajya mu nsengengero na za kiriziya gusa, bityo yumva agize uwo mutwaro wo kuza kuhavuga ubutumwa bwiza.
Kuva tariki ya 10 Mutarama 2010 ubwo batangiraga kugeza ubu, itorero ry’ Assemble of God Remera (Reconciliation Mission Church) rikaba rimaze kugira abakirisito basaga 100, muribo bakaba baragiye babaturwa mu bubata butandukanye kuri we ngo habaye nko mubitaro kuko benshi bakomeje kuhakirira.
Iri torero rikaba rirarika abantu bose kuzaza kwifatanya nabo ku itariki ya 30 Werurwe mu muhango nyir’izina wo gutaha uru rusengero, no mu biterane bizatangira kuwa gatanu tariki ya 28-30 Werurwe 2014 kuri uru rusengero, hakazaba hari n’abatumirwa batandukanye bazabafasha harimo Pasitori Terry Bates n’abandi bazava Oklahoma, itsinda New life family riririmba, umuhanzi Rebecca n’abandi benshi.
Ernest RUTAGUNGIRA


text:
Iyi kanzu ushobora kuyambara ugiye gusenga cyangwa mu birori bisanzwe nko kwizihiza isabukuru ndetse wanayijyana mu birori by’akazi kuko iri yubashye ntabwo ari ngufi cyane cyangwa ndende cyane ku bantu badakunda ibintu birebire
Kubera umwenda ikozemo ibera abantu bananutse cyangwa baringaniye,ku bantu babyibushye ni byiza kwambara umwenda ukomeye kugira ngo wegeranye umubiri wabo neza we kugaragaza uko bari. Kandi bakirinda ibibegereye cyane kuko ubona badahumeka.
Ushobora kuyambaza inkweto ndende cyangwa inkweto ngufi bitewe naho ugiye.
Ikanzu wajyana gusenga
Iyi kanzu ushobora kuyambara ugiye gusenga cyangwa mu birori bisanzwe nko kwizihiza isabukuru ndetse wanayijyana mu birori by’akazi kuko iri yubashye ntabwo ari ngufi cyane cyangwa ndende cyane ku bantu badakunda ibintu birebire
Labels: kwambara


text:
Nugamburura mu makuba gukomera kwawe kuba kubaye ubusa
Nugamburura mu makuba gukomera kwawe kuba kubaye ubusa.(imigani 24 :10)
Kenshi iyo umuntu adafite ibimugerageza aba yumva ari amahoro, aba yumva akomeye kandi akumva nta cyamunyeganyeza. Hari n’igihe rimwe na rimwe yumvise ibibazo byabaye ku bandi bitamworohera kwakira uko babyitwayemo, yumva ko bagize intege nke.
Kugamburura ni ukureka icyo wari ugambiriye gukora. Kenshi iyo umuntu ageze mu bikomeye ahita ashaka igisubizo. Akaga rero n’uko hari igihe cya gisubizo kiba aricyo kigaragaza ko nta gukomera kwa wa muntu.
Ushobora kugambirira rwose kudakora ibibi, uti Mana jye sinzigera nguhemukira na rimwe tuzabana akaramata sinzakuvaho. Ikindi gihe hakaba akaga gatuma wihakana Imana ukavuga ko utayizi,mwibuke Petero ageze mu kaga bari kumushinja ko bamubonye ari kumwe na Yesu, ati reka reka ibyo muvuga simbizi ( Luka 22 :54-60).Kandi, mbere yari yabwiye Yesu ko naho abandi bose bamusiga we adashobora na gato kumusiga kabone nubwo yari yagerageje akagera aho izindi ntumwa zitabashije kugera (Matayo 26 :33, Mariko 14 : 50-51). Akibivuga yumvaga afite imbaraga zibibasha ( Yohana 18 :10) ariko biranga agaragara gukomera kwe kwabaye ubusa. Amaze gusaba imbabazi Imana yaramubabariye akomeza umurimo w’Imana Amen !Imana ni inyembabazi ugarutse irakwakira. Amaze kwuzura Umwuka Wera, yabwirije abantu benshi, ibimuga birahaguruka,…
Ntukagamburuzwe n’amakuba, ujye ukomeza wubahe Imana, Imana yiteguye kuyakuvanamo.Nta kintu kinanira Imana, we kwishakira ibisubizo bishobora kugushyira mu kaga, tegereza Imana izagutabara. Sigaho, gukomera kwawe kudahinduka ubusa. Niba kandi wararangije kwihakana Umwami Yesu, garuka arakubabarira. Sigaho kwumvira satani, imbere hari ibyiza.Fata icyemezo wihane niba waramubabaje kandi wizere imbabazi, niba hari undi mugambi uhabanye n’ibyiza wagambiriye mbere, hagararira aho. Imana iraguha umugisha , Amen !


text:
Ubushakashatsi bwakozwe bugaragaza ko abantu bakunda kugira uruhare muri gahunda z’itorero bituma umuntu agira umunezero urambye, agahorana ibyishimo kuruta ibyo yagira muzindi gahunda zikomeye, nko mu rwego rwa politiki n’imibanire, kujya mu bikorwa by’ubwitange, cyangwa kujya mu ishuri.
Umwe mu bayoboye ubu bushakashatsi Mauricio Avendano yavuze ko we abona kuba mu itorero no kugira uruhare muri gahunda zaryo, bidafasha gusa mu buryo bw’umwuka ahubwo no mu buzima busanzwe bigira umumaro ukomeye. Yagize ati “Itorero bigaragara ko ari ingirakamaro cyane mu kurwanya ubwihebe no kwigunga, cyane cyane ku bantu barwaye indwara zikomeye. Byarantangaje kubona uburyo abagize itorero babaho ubuzima bwiza bona niyo baba badafite ibintu byinshi, ariko ugasanga baranezerewe!”
Aba bashakashatsi bakomeza bagaragaza ko byabatunguye kubona uburyo abantu bagira uruhare muri gahunda zitandukanye z’itorero batandukanye n’abandi bantu mu buryo bugaragara. Bibaza impamvu hari ababa mu itorero rimwe n’abo bantu ariko ugasanga bararenzwe n’ubwihebe. Basanze ko ikibitera ahanini ari ukutisanzura muri gahunda z’itorero babarizwa, bagasa n’aho bitandukanije n’abandi. Bakishyira mu muhezo, bababara ntibabone uwo kubahumuriza. Nkuko tubikesha ikinyamakuru the gospel heralds.
Nyuma yo gukorera ubu bushakashatsi ku bantu basaga 9,000; bakareba ku mpande enye zitandukanye z’ubuzima harimo gukora ibikorwa by’ubushake, ibikorwa by’urukundo, gufata amasomo atandukanye, kugira uruhare muri gahunda z’itorero, no kugira uruhaze muri gahunda za politiki n’ibikorwa by’abaturage muri rusange; aba bashakashatsi basanze ko kugira uruhare mu bikorwa by’itorero, aricyo cyonyine gifasha mu kugira ibyishimo n’umunezero birambye.


text:
Abakirisito basengera muri iryo torero bavuga ko amakosa yabakoreye yatumye bamwandikira bamuhagarika ku murimo bita uw’Imana nyuma ngo yo kumenyesha umuyobozi w’iryo torero utari mu gihugu agatinda gufata umwanzuro.
Umwe mu bayoboke be baryo yagize ati “Nk’abakirisito twahisemo kumuhagarika kuko yagiye akora amakosa menshi, twamubuza akavuga ko yashyizweho n’umushumba mukuru uri mu butumwa mu gihugu cya Canada. »
Mu makosa bamushinja harimo gukoresha umutungo w’itorero nabi, abagore n’ibindi bavuga ko batishimye mu myitwarire ye.
Yagize ati « Hari amakuru avuga ko abagore batabyara baza baturutse za Gisenyi n’ahandi akabaka amafaranga ngo azabaterakamo abana! Twahawe bibiliya z’impano arazigurisha avuga ko yari afite akabazo gakomeye.”
Bamwe muri abo bakirisitu bavuga kandi ko uwo mupasiteri yagiraga umuco wo gusaba abantu gutura ibyo bafite bumva bakunze cyane, kwitwarira ibya cumi biturwa, ngo no kuba atajya aba hafi y’aho akorera umurimo w’Imana, ahubwo agahora mu ngendo zidafitanye isano n’akazi.
Pasiteri Hitimana Pascal ushinjwa aya makosa, avuga ko adashobora gukoresha nabi umutungo w’Itorero kandi ko ntaho ahurira na wo, ndetse akavuga ko ibaruwa imweguza nta gaciro ifite kuko itanditswe n’umuyobozi we mukuru.
Ati “Umutungo w’itorero ntaho mpurira na wo kuko simba kuri konti yaryo kimwe n’ibyo byose ni ibinyoma, naho rero iriya baruwa nyifata nk’impimbano kuko ntiyanditswe na Représentant wanshyizeho. ”
Mutuyimana Emmanuel, Umunyamabanga Nshingwabikorwa w’Umurenge wa Bwishyura ubarizwamo urusengero rw’iri torero, avuga ko ikibazo yakimenye akigejejweho n’uyu mupasiteri, akurikiranye asanga iyo nyandiko nta gaciro ifite, asaba ko yongera agakingurirwa ibiro agakomeza imirimo ye uko bisanzwe.
Mutuyimana yakomeje avuga ko yasabye abayoboke b’iryo torero ko niba babona imikorere y’umushumba wabo idahwitse babimenyesha ubuyobozi bw’itorero babicishije mu nzira zikwiye.
Ibitekerezo ( 2 )
Muri iki gihe hari abantu bacyitwara nk’abo muri 500. Insengero nyinshi ni ubutekamutwe. Niba ushaka gusenga, fata igihe wegere Imana iguhe icyerekezo ikwereke n’aho usengera. Ubu nta torero utasangamo ibibazo, hari ibiterwa n’abantu ku giti cyabo bishakira inyungu hari n’ibindi biterwa n’uko idini ryubatse.
Byose rerobisaba gushishoza, kwihangana no kumenya gufata icyemezo. Niba ubona itorero ryawe ritagufasha, rivemo ujye mur rindi niba biterwa n’umuyobozi, nasigara wenyine nawe azajya ahandi.
Ntimukagire amakimbirane mu itorero kuko Imana idakunda akavuyo. Mujye musengera abayobozi banyu Imana ibagire bazima cyangwa ibavaneho
Abo na basazi niba idini arirya pasiter nu mukuriye barirukana abantu mubyabo nibagira umujinya bazashinge iryabo bizinesi nuko ikorwa bakiristo bene data ibyo biramenyerewe uwo murega niwe muregera mwagiye musengera mungo zanyu ugera murusengero ukumva ibintu bavuga nuburyo bashaka amafaranga ukumirwa


text:
Kuva mu mwaka ushize wa 2015, iki kigo cyatangiye ubushakashatsi bugamije kureba igitera amakimbirane mu miryango no kureba umuti wo kuyarandura.
Ubwo bushakashatsi bukaba bukorerwa mu byiciro bitandukanye birimo ubuyobozi bw’inzego z’ibanze, inzego z’umutekano, abanyamadini, abikorera n’abahagarariye abaturage.
Rwungunuza Felix, umwe mu bakoreweho ubushakashatsi, yemeza ko ku isonga hari ubujiji no kudasobanukirwa amategeko, ari na byo byatumye ihame ry’uburinganire ryakirwa nabi hagati y’abagabo n’abagore.
Agira ati “Ndatunga agatoki bamwe mu bagore bumvise nabi uburinganire ariko kandi bamenye ko umugabo ari we ugomba kuba umutware w’urugo.”
Kamanzi Athanasie yagize ati “Umugore hari ibyo yari yarakumiriweho, nyuma abwiwe ko noneho abifitiye uburenganzira, yumva ko agiye hejuru aho kumva ko hari izindi nshingano ahawe. Birasaba imbaraga zo kwigisha abagabo n’abagore kugira ngo barusheho kumvikana.”
Abakorerwaho ubushakashatsi bose bavuga ko igisubizo cyabonekera mu biganiro hagati y’abashakanye buzuzanya, ariko kandi bagasaba inzego zifite gukemura amakimbirane mu nshingano kugira iki kibazo icyazo.
Ruzima Aimable ushinzwe gukurikirana ibikorwa mu kigo IRDP, avuga ko nyuma yo kurangiza ubu bushakashatsi, hazakurikiraho ubuvugizi mu nzego za Leta zifite mu nshingano kwirinda no gukemura amakimbirane.
Ibyo ngo bizatuma imirongo migari izaba yavuyemo ishyirwa mu bikorwa, cyane ko iri gutangwa n’abaturage ubwabo.
Agira ati “Ikigo IRDP cyizeye ko nubwo amakimbirane ataranduka burundu, azagabanuka ku kigero gishimishije, kuko dukurikije ibitekerezo abaturage barimo gutanga ku mpamvu ziyatera, bigaragara ko ahanini ari ubujiji no kudasobanukirwa.”
Yakomeje agira ati “Inzego zose nizinjira mu kibazo neza, hakabamo kwigisha abana bakiri bato no kwigisha abaturage muri rusange, u Rwanda ruzaba rufite umuryango utagaragaramo amakimbirane.”
Ubu bushakashatsi ku makimbirane yo mu miryango yo mu Rwanda, burimo gukorerwa mu turere icumi, bikaba biteganyijwe ko buzasozwa muri uyu mwaka wa 2016.


text:
sam.
17
nov.
2012
ISOMO RYA MBERE
Ibyahishuriwe Yohani Intumwa (Hish 5, 1-10)
Jyewe Yohani, 1mu kiganza cy’iburyo cy’Uwicaye ku ntebe y’ubwami, mpabona igitabo cyanditsweho imbere n’inyuma, gifungishije za kashe ndwi. 2Ubwo mbona umumalayika w’igihangange, wamamazaga mu ijwi riranguruye ati “Ni nde ukwiriye guhambura za kashe, akabumbura igitabo ?” 3Ariko ari mu juru, ari ku isi, ari n’ikuzimu ntihagira n’umwe uboneka, washobora kubumbura igitabo cyangwa kukirebamo. 4Nuko ndarira cyane kubera ko nta n’umwe ubonetse, waba akwiriye kubumbura igitabo cyangwa kukirebamo. 5Ariko umwe muri ba Bakambwe arambwira ati “Wirira ! Dore intare yo mu muryango wa Yuda, inkomoko ya Dawudi yaratsinze ; ni we uzahambura igitabo, ahambure n’ikashe zacyo uko ari indwi.”
6Nuko mbona Ntama ameze nk’uwishwe ahagaze hagati y’intebe y’ubwami, akikijwe na bya Binyabuzima bine n’Abakambwe. Yari afite amahembe arindwi n’amaso arindwi, ari zo za roho z’Imana zoherejwe ku isi hose. 7Ahera ko araza kugira ngo yakire igitabo cyari mu kiganza cy’iburyo cy’Uwicaye ku ntebe y’ubwami. 8Ngo amaze kwakira igitabo, bya Binyabuzima bine n’Abakambwe makumyabiri na bane, bapfukama imbere ya Ntama. Buri wese yari afite inanga n’ibyotezo bya zahabu byuzuyemo imibavu, ari yo masengesho y’abatagatifu. 9Baririmba rero indirimbo nshya bavuga bati “Ukwiriye guhabwa igitabo no guhambura ikashe zigifunze kuko wishwe, maze ku bw’amaraso yawe ugacungurira Imana abantu bo mu miryango yose, mu ndimi zose, mu bihugu byose no mu mahanga yose, maze 10ukabagira ingoma n’abaherezabitambo b’Imana yacu, maze bakazima ingoma ku isi.”
ZABURI (Zab 149, 1-2, 3-4, 5-6a.9b)
Inyik/ Muryango w’abaherezabitambo, muryango wa cyami,
nimuririmbire Uhoraho, Imana yanyu !
Nimuririmbire Uhoraho indirimbo nshya,
mumusingirize mu ikoraniro ry’abayoboke be.
Israheli niyishimire Uwayiremye,
abahungu b’i Siyoni bahimbazwe n’ibirori
bakorera Umwami wabo.
Nibasingize izina rye bahamiriza,
bamuvugirize ingoma n’inanga.
Kuko Uhoraho ashimishwa n’umuryango we,
ab’intamenyekana akabahaza umukiro.
Abayoboke be nibahimbazwe no kumukuza,
ndetse bavugirize impundu no ku mariri yabo ;
bakore mu gahogo barata Imana.
Ngiryo ishema ry’abayoboke b’Imana !
IBANGONDIRIMBO RIBANZIRIZA IVANJILI (Zab 95 (94), 8)
Alleluya Alleluya.
Uyu munsi ntitunangire umutima wacu,
ahubwo dutege amatwi ijwi ry’Uhoraho.
Alleluya.
IVANJILI
+ Luka (Lk 19, 41-44)
Muri icyo gihe Yezu ageze hafi ya Yeruzalemu, 41amaze kwegera umugi no kuwitegereza, arawuririra 42avuga ati “Ubonye uyu munsi iyo ugera waramenye icyaguhesha amahoro ! Noneho rero byarakwihishe. 43N’iminsi iragusatiriye maze abanzi bawe bazakugote, bagutangatange, bakwagirize impande zose. 44Bazakurimburana n’abana bawe bazaba bakurimo, kandi ntibazagusigira n’ibuye rigeretse ku rindi, kuko utamenye igihe Imana yakugendereyeho.”


text:
Ubushakashatsi bwakozwe n’Ikigo cy’u Buyapani gishinzwe abaturage n’ubwiteganyirize (’Institut National Japonais de la Population et de la Sécurité Sociale) bwagaragaje ko 42% by’abagabo bari muri icyo kigero batarakora imibonano mpuzabitsina na rimwe ni mu gihe abagore bo ari 44%.
Iyi mibare iri hejuru cyane ugereranyije n’u Bufaransa aho abafite hagati y’imyaka 18 na 25 batarakora imibonano mpuzabitsina na rimwe ari 26.2%.
Inkuru dukesha BFM TV ivuga ko igihangayikishije cyane iki gihugu ari uko 70% by’abagabo na 60% by’abagore batarubaka ingo nta n’abakunzi bafite, na ho 28% muri bo bakaba nta na gahunda yo kuzashaka abagore cyangwa abagabo bafite. Ibi byateye impungenge igihugu bitewe n’uko batangiye kubona n’umubare w’abaturage uri kugabanyuka uko bwije n’uko bukeye.
Mu 2010, ubu bushakashatsi bukorwa buri myaka itanu bwari bwagaragaje ko 36.2% by’abagabo na 38.7% by’abagore ari bo bashimangira ko batarakora imibonano mpuzabitsina na rimwe.
Futoshi Ishii ukuriye itsinda ryakoze ubu bushakashatsi, yavuze ko muri iki gihugu 90% by’abakiri bato bavuga ko bifuza kuzashinga ingo mu gihe kizaza. Gusa ngo nubwo bimeze bityo, usanga hari icyuho kinini hagati y’ibyo bavuga n’ukuri bitewe n’uko abantu muri iki gihugu bahitamo kubaka ingo batinze abandi bakibera ingaragu, ibintu bituma mu Buyapani umubare w’abana bari kuvuka muri iyi minsi uri hasi cyane.
Uku kutifuza gushinga ingo kandi ni ugukoma mu nkokora imwe mu ntego za Minisitiri w’Intebe w’u Buyapani, Shinzo Abe wiyemeje kongera umubare w’abana bavuka abinyujije mu kugabanyiriza imisoro abashakanye no kongera umubare w’imyanya mu bigo bifasha mu kurera inshuke (crèches).
Intego za Leta y’u Buyapani ni uko mu 2025, igipimo cy’uburumbuke ku mugore kizaba kigeze kuri 1.8 kivuye kuri 1.4, mu rwego rwo kwirinda ko umubare w’abaturage kuri ubu bangana na miliyoni 127 wagera munsi ya miliyoni 100, kuko biramutse bikomeje kuriya mu 2060 igihugu cyazisanga gituwe na miliyoni 87 gusa.
Iki si ikibazo cyihariye mu Buyapani gusa, ahubwo no mu bindi bihugu cyane ibyo ku mugabane wa Aziya bigaragaramo iki kibazo aho usanga abakiri bato bitondera cyane gukora imibonano mpuzabitsina ndetse no kujya mu rukundo.
Ikindi cyagaragajwe n’ubu bushakashatsi kandi cyishimiwe n’abatari bake ni uko abagore batagihagarika imirimo yabo nyuma yo kubyara kuko abayisubiramo barenga 50%.


text:
Shyirambere Jean de la Paix uvuka mu Murenge wa Busogo mu Karere ka Musanze, avuga ko ibibazo byabo bikwiye gufatirwa umwanya muri iyi nama bigashakirwa ibisubizo birambye.
Agira ati “Iyi nama ntizasozwe hatavuzwe ku bibazo byacu byihariye cyane cyane ikirebana no kubona amavuta aturinda izuba. Bishobotse tukazajya tuyahabwa twifashishije Mitiweri byadufasha cyane.”
Ibibazo by’Abafite ubu bumuga muri rusange birimo kuba batabona neza, kuba bibasirwa na Kanseri y’uruhu ndetse n’Amavuta ahenze yihariye asigwa ku ruhu rwabo atabasha kwishyurwa hakoreshejwe Mitiweri.
Mu bindi byifuzwa n’abafite ubumuga bw’uruhu, harimo no guhumurizwa kubera ubwoba bukabije bahorana, bwo gukeka ko bashobora kwicwa na bamwe babita ko ari imari mu bihugu byo mu karere u Rwanda ruherereyemo.
Uretse ibi bisabwa n’abafite ubumuga bw’uruhu mu Ntara y’amajyaruguru hari n’abandi bagize ibyo bifuza ku nama ya 14 y’umushyikirano.
Umurerwa Liliane w’imyaka 22 utuye mu Mudugudu wa Gikwege mu Kagari ka Mpenge mu Murenge wa Muhoza muri Musanze, yifuza ko inama y’umushyikirano yazigirwamo uburyo bwo kongera ubwinshi bw’inganda ziteza imbere ibikorerwa mu Rwanda.
Ati “Caguwa ntigifite umwanya mu Rwanda. Rero icyo nasaba abazaba bari muri iyi nama bazige ku buryo bwo kongera inganda ziteza imbere ibikorerwa mu Rwanda”.
François Kayiranga umuhanzi Nyarwanda ukorera umuziki mu karere ka Musanze, asaba ko iyi nama yaziga ku iterambere ry’abahanzi mu Rwanda.
Ati“Niba amakipe atandukanye afashwa gutera imbere n’abahanzi Nyarwanda babishoboye badashorwamo imari bagafashwa kuzamura impano zabo.”
Mupenzi Esdras ukorera umwe mu miryango itegamiye kuri Leta mu karere ka Musanze, asaba ko muri iyi nama hafatirwamo imyanzuro ikarishye, yo kongera ibihano ku banyereza ibyagenewe abatishoboye.
Agira ati “U Rwanda rwagejeje abaturage barwo kuri byinshi ariko abarya iby’abakene bagatuma badatera imbere bazashakirwe uburyo bukarishye bwo kubibaryoza.
Aba nibo batuma bamwe bahora munsi y’umurongo w’ubukene, kandi ibibafasha kwiteza imbere baba babigenewe n’Igihugu”.
Uwamahoro Claudine utuye mu karere ka Burera avuga ko mu Karere atuyemo, bifuza cyane kwegerezwa Ibikorwaremezo, kuburyo biganiriweho muri iyi nama byaba ingirakamaro kuri bo.
Ati “Mu karere kacu hari hamwe hataragera umuriro w’amashanyarazi, amazi, imihanda n’ibindi. BIganiriweho bakabitugezaho twabifata neza tukabibungabunga bikadufasha kwihutisha iterambere”.
Kayitsinga Faustin Umunyamabanga Nshingwabikorwa w’Umurenge wa Cyanika mu karere ka Burera, yifuza nawe ko umuhanda wa Musanze - Cyanika wazibandwaho, kuko ubushize bari basabye ko ukorwa bikaba bitarakorwa.
Ati “Turifuza ko umwanzuro wo gukora uyu muhanda utarashyizwe mu bikorwa mu mwaka ushize, ko wakomeza ugakurikiranwa kugira ngo uyu muhanda uduhuza n’ubugande ukorwe.
Bizatuma abaturage barushaho gukora neza n’umusaruro wacu ukagera ku isoko ku buryo bwihuse”.
Biteganyijwe ko inama ya 14 y’umushyikirano izaba ku itariki ya 15 na 16 Ukuboza 2016 ikazabera i Kigali muri Convention Center iyobowe n’Umukuru w’Igihugu cy’u Rwanda, Paul Kagame.
Insanganyamatsiko y‘iyi nama iragira iti” Dufatanyije twubake u Rwanda twifuza”.
Ibitekerezo ( 1 )
Muri iyi nama hakwiye no gutekerezwa:
1. ku mibereho ya mwarimu,
2. abasirikare kuzamurwa mu ntera hamwe n’imishahara yabo,
3. Ibiciro ku masoko bikomeje kuzamuka
4. Agaciro k’ifaranga mu gihugu cyacu
5. Uburezi kuri bose
6. Guca inzererezi
7. Guca abasabiriza bahesha isura itari nziza u Rwanda rwacu
8. Ubushomeri ku barangije amashuri
9. Abayobozi banyereza ibyagenewe abaturage


text:
Abaturage bo mu karere ka Rubavu bavuga ko bakomeje guterwa ishamvu no guhora mu myanya y’inyuma mu mihigo, by’umwihariko bakaba basabye ubuyobozi bw’akarere kubasobanurira impamvu mu mihigo y’uyu mwaka babaye aba 21, kandi akarere kabo ntacyo kabuze.
Abaturage baganiriye n’Imvaho Nshya bavuze ko bumva batewe ipfunwe nuko akarere kabo gasa n’akaciye ingando mu myanya y’inyuma mu mihigo, mu gihe kari mu dufite ubukungu n’umutungo kamere byakagombye kugafasha kuza imbere.
Nyiramahirwe Belancilla ukomoka mu murenge wa Rubavu, yagize ati “Ntacyo tubuze, ubuyobozi turabufite kandi turasobanutse, turabaza ubuyobozi ngo ni iki cyabuze k’uburyo duhora inyuma? dufite impungenge ko ahubwo umwaka utaha tuzaba ku mwanya wa nyuma.
Dukwiye kureba icyo gukora kuko biteye isoni, uyu mwanya ntabwo wadushimishije, abayobozi turifuza ko baduha umwanya bakadusobanurira aho bipfira.”
Aba baturage bavuga ko ikigaragarira amaso yabo ari uko ubuyobozi bw’aka karere budashyize hamwe, aho usanga buri muyobozi akora ibye, ahubwo ugasanga hari bamwe banezezwa n’uko ibya bagenzi babo bitagenda neza.
Yagize ati “Nibahere mu tugari, mu mirenge, noneho bemere inama bagirwa kandi ntibagatinye ngo amabwiriza ave hejuru aze yubahirizwe kandi ubuyobozi ari bwo buzi neza aho bipfira.Dukeneye ubufatanye, abikorera n’ubuyobozi bukarushaho kwegerana bizadufasha cyane.”
Umuyobozi w’Akarere ka Rubavu Sinamenye Jérémie we avuga ko yishimira ubufatanye abaturage b’aka karere bakagaragariza, akanashimira kandi abikorera n’abafatanyabikorwa ku ruhare bakomeje kugaragaza mu bikorwa bibateza imbere, binyuze mu kwesa imihigo ihigwa buri mwaka.
Nubwo yababajwe no gusubira inyuma mu mihigo, uyu muyobozi arizeza abaturage ko ahagaragaye intege nke mu kwesa imihigo ya 2015/2016 bafashe ingamba zuko bitazongera, bakazabigeraho bose bahuje imbaraga.
Meya Sinamenye avuga ko umwanya bahawe mu mihigo wabababaje ariko bakawakira, bityo akemeza ko nta gahunda yo guhindura abakozi bafite ahubwo bagiye kwicarana nabo bakarushaho kunoza imikorere.
Yagize ati “Umwaka ushize twari twabaye ku mwanya wa 15 ariko twasubiye inyuma, twabonye aho byapfiriye, harimo kuba twari abanyuma muri mituweli umwaka washize, biyogaze yatudindije, umuyoboro wa Nkomane utarakozwe n’ibindi, ibi rero dufatanyije n’abaturage n’inzego z’ubuyobozi bw’akarere tuzabigeraho.”
Akomeza avuga ko imihigo bagiye kuyitangira mbere aho kurwana no kugera ku bizaba bitararangiye mu minsi ya nyuma, agasaba abaturage n’abafatanyabikorwa b’akarere ubufatanye muri byose.
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
Ababyeyi barerera muri GS Ntura Protestant, ishuri riri mu murenge wa Giheke mu karere ka Rusizi, bafite impungenge z’uko abana babo bagiye gutangira amashuri, ibyumba by’amashuri bigiramo bishaje (...)
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Inzu y’Inteko Ishinga Amategeko y’u Rwanda, umutwe w’Abadepite igiye gusanwa. Iyo nzu yangijwe n’intambara y’itsembabwoko n’itsembatsemba muri 1994.
FPR imaze gufata ubutegetsi, nyuma yo guhagarika genocide yo muri 1994, yagerageje gusana ibyangijwe n’intambara. Inzu y’Iinteko Ishinga Amategeko kugeza ubu ariko yo yari itarasanwa. Gutinda gusanwa byatewe ni uko bamwe mu ntumwa za rubanda bafite amasosiyeti y’ubwubatsi bihishe inyuma barwaniraga iryo soko.
Inkuta z’inzu y’Inteko Ishinga Amategeko zigaragaraho imyobo y’ibisasu byaraswaga ku ngabo za FPR 600 zabaga muri iyo nzu i Kigali mu rwego rwo gushyira mu bikorwa amasezerano y’Arusha . Kubera iyo mpamvu, abaturage bifuza ko yarekwa gusanwa, igasigara ari urwibutso cyangwa ikitegererezo cy’intambara yabaye muri 1994.
Ibyifuzo bijyanye n’icyo iyo nzu yagirwa cyangwa yakorerwa biratangwa mu gihe isoko ryo kuyisana ryo ryarangije gutangwa, n’amafaranga azayitangwaho akaba yararangije kwemezwa.
Imirimo yo gusana inzu y’inteko ishinga amategeko nimara kurangira, umutwe wa Sénat na wo uzakorera muri iyo nzu.


text:
- umubavu.com
- ikinyarwanda
- english
- french
-
Mu rukundo hari amagambo umukobwa aba yumva yahora abwirwa n’umukunzi we nkuko tubikesha urubuga elcrema.com :
1.Uri mwiza
Buri mukobwa wese aho ava akagera ashimishwa no kubwirwa ko ari mwiza. Buri mukobwa wese ashimishwa no kumva umusore bakundana amubwira ko ari mwiza , afite uburunga buhebuje. Iyo uri umusore ukaba ufite umukobwa mukundana, kuba waramuhisemo mu bandi bisobanuye ko hari ibintu byagukuruye harimo n’ubwiza bwe. Ni byiza ko uzajya unyuzamo ukabimubwira, biramushimisha. Abakobwa ahanini bubatswe n’amarangamutima.
2.Usobanura byose kuri njye
Umusore ufite umukobwa bakundana uruzira uburyarya bisobanura ko aba afite byinshi avuze kuri we. Ni byiza ko agira igihe akamubwira aya magambo” Usobanura byose kuri njye”. Bizatuma yumva ko hari itandukaniro afite mu buzima bwawe , ko umubonano igikundiro ndetse umuha agaciro. Si ugupfa kubivuga gusa ariko bigomba kuba koko bifite aho bishingiye:Kuba mubanye neza, ari umukobwa ukubahisha, ugukunda akanabikugaragariza,..
3.Nkunda inseko yawe
Kubwira umukobwa ko ukunda uburyo asekamo, uretse no kuba ari uburyo bwo kumutera umutoma ariko binagaragaza kumushimira no kumwishimira. Niba akunda kugusekera ukumva uranyuzwe, bimubwire azahora abikora bizane umunezero no gususuruka mu rukundo rwanyu.
4.Ndi umunyamahirwe kuba ngufite nk’inshuti
Kubwira umukobwa aya magambo si ugukabya. Bitewe n’ibihe mwagiranye mu rukundo rwanyu mu gihe cyahise, bigakubitiraho uburyo mubanye neza mu rukundo rwanyu , nta nka waba uciye amabere umubwiye ko uri umunyamahirwe kuba umufiteho inshuti. Hari igihe umusore atombora akagwa ku mukobwa bagakundana ariko ikiruta ibyo akamubera inshuti, mushiki we, umujyanama, umuntu umufasha kuba umugabo uhamye no gutera imbere,..iyo ukundana na bene uyu mukobwa ni byiza ko ugira igihe ukamubwira uburyo wishimira kuba mukundana , ko ndetse watomboye. Bituma amenya ko nibura atavunikira ubusa.
5.Ndagukunda
Ijambo ndagukunda hambere ryagiraga agaciro kanini . Ariko muri iki gihe bitewe n’uburyo rikoreshwa rigenda rita umwimerere ndetse abakobwa bamwe ntibakiriha agaciro. Niba ufite umukobwa mukundana by’ukuri wenda munafite gahunda yo kuzabana, utuje , mu gihe gikwiriye, ugomba kumwibutsa ko umukunda. Bituma arushaho kukwibonamo, bikanamwereka ko umunsi umubwira bwa mbere iri jambo wari ukomeje.
Umuhanzi umwe niwe waririmbye ati Ijambo ryiza rishobora gutuma wirirwa neza. Basore mukorere abakobwa mukundana ibikorwa ariko mutirengagije n’amagambo abanyura kandi abubaka.
Mulindwa Augustin/Umubavu
- Umupasitori wahanuye urupfu rwa Mugabe yafashwe
- Mugabo niba ucyeka ko umugore wawe atanyara sibyo ! Soma Inkuru umenye ukuri
- Mukobwa, nubona umuhungu nk’uyu ntazagucike-Soma inkuru
- Dore bimwe mu bintu wakwifashisha mu gukora mayonaise mu minota micye cyane
- Umutima washegeshwe n’abantu bakuze bamara igihe kinini ari bonyine
- Umuntu umwe yaguye mu mpanuka abandi 22 barakomereka
- Kuva aho aboneye akazi muri Hotel buri munsi asabwa urukundo n’abagabo barenze 3 ngubu ni isugi
- Peresida w’ ababana n’ubwandu bw’agakoko gotera SIDA arashima Peresida Paul KAGAME, anenga abayobozi b’inzego z’ibanze
- Biratangaje : Yipfumuje imyenge 453 yose ku mubiri we kandi imyinshi muri yo iri ku gitsina cye no mu nkengero zacyo - Amafoto
- Muganga Nkusi Jeremie arahakana ko Atari umupfumu
- -| amakuru
- -| Amakuru yo hanze
- -| amateka
- -| imyidagaduro
- -| indirimbo
- -| inyigisho
- -| iterambere
- -| iyobokamana
- -| politike
- -| ubuhamya
- -| ubukungu
- -| ubuzima
- Biravugwa ko Clement yajyanye na Knowless gupimisha ko ari we se w’umwana koko
- Inkuru y’ubuzima budashoboka ;Umukecuru w’imyaka 101 yabyaye nyuma y’aho ibimenyetso byagaragazaga ko bidashoboka
- Amwe mu mayeri abanyepolitike bakoresha ngo babashe gutegeka abaturage
- Umugabo yahatiye umugore we kwambara ubusa asanze yoherereza amafoto ye yambaye ubusa abagabo
- Amabanga 12 afasha abanyepolitiki kuba abategetsi bahamye rubanda bakabayoboka bidasanzwe
- Amafoto/Video : Umuhango wo Gutabarizwa k’umwami Kigeli V Ndahindurwa watangiye
- Mukobwa, nubona umuhungu nk’uyu ntazagucike-Soma inkuru
- Ibyabaye kuri iyi ndaya ni agahomamunwa ! somo rikomeye ku zindi ndaya
- Nubwo abagabo batwima care (batatwitaho) tugera imbere y’Imana ikayiduha !
- Rusizi:Menya umusozi w’amateka adasanzwe mu butabera bw’Imana n’ubw’abantu


text:
Urwenya: "narinje kwiyahura"
"narinje kwiyahura"
mugabo ukuze yashatse umugore ukiri muto maze bamaranye igihe umugabo arwara
umutima, muganga amutegeka kutazongerea kugirana guhuza igitsina n'umugore we bitabaye uko agapfa, babivuganaho n'umugore bemeranya ko umugabo azajya arara muri salon, hashize icyumweru umugabo ananirwa kwihangana ahita azamuka asanga umugore ageze muri escalier ahura n'umugore amanuka ... nuko umugabo ati "narinje kwiyahura" umugore nawe ati"nanjye narinje kukwica"
Shyiraho Igitekerezo!
Subscribe to: Post Comments (Atom)


text:
Imibiri 1233 y’abazize Jenoside yakorewe abatutsi yashyinguwe mu cyubahiro mu rwibutso rwa Jenoside rwa Rwamatamu, ruri mu murenge wa Gihombo, mu karere ka Nyamasheke, mu cyahoze ari komini Rwamatamu.
Abatutsi benshi biciwe aha nyuma y’uko uwari Burugumesitri w’iyo kimini Furere Abel akoreye ikinamico akabeshya Abatutsi ko ihumurure ryabonetse, ko nta mututsi wongera kwicwa.
Aho abenshi bari bihishe barahasohotse bibwira ko nta kibazo, ahita yohereza interahamwe za Yusufu Munyakazi wahavukaga n’iza Obed Ruzindana, zirabica.
Muri iyi mibiri yashyinguwe mu cyubahiro harimo igera ku 1244 yari ishyinguye mu mva rusange za Jarama, Butare na Gitwa muri uyu murenge, ariko kubera ko uburyo yari ishyinguyemo ngo butari bwiza, bakaba barasanze ibyiza ari ukuyishyingura muri uru rwibutso.
Ikindi ngo ni uko mu gihe cyo kwibuka wasangaga batatanya imbaraga kubera kwibukira ahatatanye, bikaba byagoranaga n’agaciro ko kwibuka ntigahabwe imbaraga nk’izo kagira imibiri iri hamwe.
Gushyingura mu cyubahiro muri uru rwibutso rwa Jenoside rwa Rwamatamu rwubatse mu buryo bunoze kandi rusanzwemo imibiri yindi hafi ya yose yo mu cyahoze ari komini Rwamatamu, bikaba ngo byarushijeho kuba byiza.
Hari kandi imibiri 6 yaturutse mu murenge wa Mahembe, n’indi 3 yaturutse mu wa Kirimbi, iyi ya Kirimbi ikaba yarabonetse aho yari yarajugunywe mu cyobo kimwe cy’amazi.
Uwari uhagarariye imiryango y’abashyinguye ababo, Raymond Mberabahizi, yavuze ko Jenoside bakorewe yari ifite ubukana bukomeye kuko yo yari ishingiye ku ibarura rusange ry’abaturage n’imiturire ryo mu 1991.
Iri barura ngo ryagaragazaga ko abarenga 40% by’abari batuye komini Rwamatamu na Gishyita bari Abatutsi, bituma bashyira imbaraga nyinshi mu kubatsemba.
Yagize ati:“Ririya barura ryadukozeho cyane, ku buryo hano bahashyize imbaraga nyinshi ngo batumare, uwarokotse akaba ari uwafashijwe n’umugiraneza kwambuka akajya Zaire, kuko na byo byagezeho ba nyiri ubwato bakajya babitwangira ngo keretse nitwiyambutsa kandi tutabizi, kubera ko batinyaga ko bimenyekana ko bambutsa inyenzi bakicwa, dukubitika dutyo.”
Icyakora yishimira ko bamaze kwiyubaka, aho banubaka igihugu mu buryo butandukanye.
Umuyobozi wa Ibuka muri aka karere Bagirishya JMV, yagaragaje ko nubwo abarokotse Jenoside bagerageza kwiyubaka, bafite ibibazo bikomeye, cyane cyane iby’amazu ashaje cyane, asaba Guverineri w’Intara y’Uburengerazuba gukora ibishoboka byose aba bantu bagatura heza.
Guverineri Mukandasira Caritas, yunze mu ry’abandi bayobozi bakuru b’igihugu, yizeza abaturage ko nta Jenoside izongera kuba mu Rwanda ukundi, asaba uwaba akirangwa n’ingengabitekerezo ya Jenoside kuyireka hakiri kare ingaruka zishaririye zitaramugeraho.
Iyi mibiri yashyinguwe mu cyubahiro ije isanga indi 45891 yari ihasyinguye, yose hamwe ikaba yabaye 47124.
AJxeJBymFuNMJFVAue 14 January
swohatcPKhXm 14 January
EaqzNKlIAeBIGLaQp 12 January
fcSEYfftZIKK 11 January
WuIWByYQCMs 9 January
vDRkeWZiSsSxTUybR 8 January
hDBVTneXjBviYrJatH 4 January
qGVXItUoRybk 2 January
LvydRCPyPbY 2 January
enNAZyurKpqWtAlG 2 January
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Wari uzi ko iyo umugore yonsa aba atagishaka imibonano mpuzabitsina?
Nk’uko Alain Héril umuganga mu myitwarire n’imitekerereze n’inzobere mu by’imibonano mpuzabitsina, yabitangarije Doctissimo.fr, ngo iyo umubyeyi yonsa hagati ye n’umwana haba harimo umurunga ukomeye w’urukundo no kwiyumvanamo, aho umwana yumva urukundo ruhagije rudashingiye gusa ku kumarwa inzara ahubwo rushingiye ku kwitabwaho na nyina.
Umubyeyi na we agira amarangamutima adasanzwe, ku buryo kuri we umwana aba ishingiro ry’ibyishimo akaba ari na we atakazaho imbaraga zose amushimisha.
Ku bagore bamwe na bamwe, uku kwiyumva n’ibyishimo aterwa n’umwana we yonsa bishobora kumusimburira ibyishimo yagiraga mu gihe cy’imibonano mpuzabitsina n’umugabo we.
Ni ukuvuga ko amarangamutima n’urukundo agirana n’umwana birenga agaciro n’ubushake bw’imibonano mpuzabitsina.
N’ubwo ibi byiyumviro birangirana no konsa, ngo Iki gihe gifasha umugore kumenya neza umwana we uba umaze kuvuka, ariko kikanamufasha kwimenya we ubwe nk’umubyeyi.
Mu gihe cyo konsa, umubiri w’umugore urekura umusemburo utuma amashereka akorwa nka prolactine n’iyindi itandukanye ituma igihe cyo konsa kiba icy’ibyishimo nk’aho yakoze imibonano mpuzabitsina.
Ibi bituma ibindi byose biba atari iby’ibanze ku mugore, ntiyite ku mugabo we mu byerekeranye n’imibonano mpuzabitsina.
Rimwe na rimwe umugore ashobora no kugira ibyishimo byo hejuru (orgasme) mu gihe ari konsa umwana, ngo ibyo ni ibintu bisanzwe. Ngo bibaho ko umugore yiyumva nk’aho ari gukora imibonano mpuzabitsina mu gihe ari konsa umwana we.
Ku rundi ruhande ariko bibangamira umugabo kuko umugore ntaba akimubonera umwanya, kimwe n’uko ibice by’umubiri we bimwe na bimwe aba yarabihariye abana.
Nk’urugero, iyo umugore yonsa aba yumva ko igituza cye kigenewe umwana ku buryo abangamirwa iyo umugabo aje akayakoraho.
Amabere aba yarabaye ikintu gihuza umwana n’umubyeyi aho kuba ahantu hifashishwa mu mibonano mpuzabitsina. Icyo gihe umumaro wo kuba umubyeyi ni wo ujya imbere kurusha inshingano z’imibonano mpuzabitsina ku mugabo we.
Abagabo bagaragaza imyitwarire yo kugira amahane kuko baba bumva bibagiranye, rimwe na rimwe bakanagaragaza imyitwarire yo gufuhira abana babo.
Abagore bagirwa inama yo kugerageza kugira aho bagarukira bakibuka ko hari abagabo kandi na bo bafite inshingano yo gutuma bishima.
Abagabo na bo bagomba kumenya ko ibi ibintu bishirana no konsa, bakihanganira abagore babo.
SRC:IZUBA RIRASHE


text:
Ingoma 12:33 - Abo mu Bisakari b’abanyabwenge bwo kumenya ibihe no kumenya ibyo Abisirayeli bakwiriye gukora, abatware babo bari magana abiri kandi bene wabo bose bumviraga itegeko ryabo.
Nshuti dusangira ijambo ry’Imama, n’ubwo ntashobora gusesengura iri jambo nk’uko nsanzwe mbikora kubera urugendo ndimo n’akazi kenshi mpafite, nifuje kubaha iri jambo kugirango ubishoboye wese aritangeho ibitekerezo.
Kugira ngo bitworohere, ibitekerezo bitangwa birakorwa muri bumwe muri ubu buryo 3:
1. Gutanga ibitekerezo bijyanye n’amasomo wize kuri uyu murongo wa Bibiliya;
2. Gutanga Ingero z’abantu bo muri Bibiliya baranzwe no kumenya igihe barimo n’icyo gukora;
3. Kuduha ubuhamya bw’ukuntu wagendeye muri iri jambo cg ukuntu wumva uzarishyira mu bikorwa.
Nibinkundira ku munsi w’ejo (kuwa Gatandatu) nzabagezaho inyigisho irambuye kuri iyo nsanganyamatsiko. Murakoze kandi mugire umunsi mwiza.
Rev. Dr. Fidèle Masengo, Foursquare Church Kimironko masengof@yahoo.fr


text:
Mube Maso mukomerere mubyo mwizeye Ernest
1 Kor 16: 13-14 Mube maso! Mukomerere mu byo mwizeye, mube abagabo nyabagabo mwikomeze, Ibyo mukora byose mubikorane urukundo.
Ni kenshi cyane Ijambo ry’Imana ritubwira ngo tube maso, tugire amakenga Iminsi ni mibi, wakwibaza ngo kubera iki ? Impamvi nta yindi ni uko iyo uri maso udatungurwa, iyo uri maso iyo ikibi kije urakitaza, twugarijwe n’imyuka itandukanye, bigaragara ko turimo gusohora mu minsi y’Imperuka yahanuwe, Benshi barahakana imbaraga zo kwizera, ijambo ry’Imana riragorekwa mu buryo bukabije, uretse n’ibyo Hari byinshi bikamura abagenzi bajya mu ijuru, Ariko ijambo ry’Imana riratubwira ngo tube Maso nibwo tutazatsindwa n’uburiganya bwa Satani.
Ibanga ryo kunamba ku Mwami Imana, ni ukuyiramya, ni ukuyisenga, ugukomera mu kwizera, Benedata Imana twizeye ni iy’ukuri ntago twayobye, tube maso Tunambe ku gakiza twakiriye, ikigeretse kuri icyo tube Abagabo bo guhamya kwizera kwacu, Duhamye mu mikorere yacu, Mu kazi kacu, mu ngo zacu, mu buzima bwacu twere imbuto zikwiriye abihannye, twirinde icyaha, Ibigeretse kuri ibyo tugire urukundo, nibwo tuzasohoza uru rugendo mu mahoro.
Yesu abahe umugisha Ernest RUTAGUNGIRA


text:
Ukomoka Hejuru!
“Arababwira ati, Mwebwe mukomoka hasi, jyewe nkomoka hejuru: mwebwe muri ab’iy’isi, ariko jyewe sindi uw’iy’isi” (Yohana 8:23).
Amagambo meza cyane akomeye kurusha andi yaba yarigeze avugwa n’umuntu yaturutse mu kanwa ka Yesu. Abayuda bo mu gihe cye ntibabasha gusobanukirwa
ubwenge no gutinyuka Yesu yavuganaga, bigatuma bahora basitazwa
n’amagambo ye. Ibyo byaterwaga n’uko Yesu yakoreshaga imvugo yo mu mwuka
mu gihe bo bari abagabo n’abagore bagendera ku byumviro byabo.
Yesu yari azi ko ubuzima bwe butaturutse kuri Mariya, kuko yari Ijambo ry’Imana ryahindutse umuntu. Kubera rero ko yari azi uko kuri, yabashaga kuvuga ashize amanga ko atari uw’iy’isi. Ubu, Bibiliya ivuga ko uko ari (Yesu), ari ko turi muri iyi si (1 Yohana 4:17). Niba waravutse bwa kabiri, ntabwo ukiri umuntu usanzwe; wakomotse hejuru kandi ufite ubuzima butarimbuka nk’ubwa Yesu.
Bibiliya igira iti “kuko mwabyawe ubwa kabiri, mutabyawe n’imbuto ibora, ahubwo
mwabyawe n’imbuto itabora, mubiheshejwe n’ijambo ry’Imana rizima rihoraho” (1 Petero 1:23). Wavutse bushya ubyawe n’iryo Jambo rizima, ryaturutse mu ijuru, bivuze ko nawe ushobora kwatura nka Yesu uti,“Jyewe nkomoka hejuru!” Baho ufite iyi mitekerereze; bizahindura ibintu byose bijyanye nawe bizane n’intera idasanzwe mu buzima bwawe! Ntugatekereze nk’abandi bo muri iyi si; yego, ushobora kuba usa nabo ku mubiri, ariko ubuzima wifitemo buturuka mu ijuru.
Gira imvugo itandukanye; imvugo yo mu Bwami ukomokamo. Anga kuganira
indwara, ubumuga, gukena ndetse no gutsindwa. Ibyo ntibiba mu bwami ubamo bw’ijuru. Jyana iyi mitekerereze mu kazi, ku ishuri ndetse n’ahandi hose ujya. Nufungura akanwa kawe uvuga, abandi bashobora gutekereza ko wataye umutwe cyangwa se uri kwirata (nk’uko babitekerezaga kuri Yesu) ariko ibyo ntibigomba kukubuza kwatura ukavuga uwo uri we:
ukomoka hejuru! Ijambo ryo Kwatura Ntabwo ndi uw’iyi si; ku bw’ibyo ntabwo ngengwa n’ibibazo n’amahame agenga iyi si. Mfite ubuzima bw’Imana bunesha, butarimburwa,
budatsindwa muri jye, kandi ngendana ubwo bumenyi none, Imana ihabwe icyubahiro!
Gucengera Ijambo
Iyo muba ab’isi, ab’isi baba babakunze. Ariko kuko mutari ab’isi, ahubwo nabatoranyije mu b’isi, ni cyo gituma ab’isi babanga.(Yohana 15:19)
Ni jye mutsima muzima wavuye mu ijuru. Umuntu narya uwo mutsima azabaho iteka ryose, kandi umutsima nzatanga ku bw’abari mu isi kugira ngo babone ubugingo, ni umubiri wanjye.”(Yohana 6:51)
Pastor Chris


text:
Sep 19, 2015 admin Andi makuru 0
Impuguke na bamwe mu banyamadini bamaze iminsi bavuga ko muri uku kwezi kwa Nzeli 2015 hazagaragara ikimenyetso gikomeye cy’imperuka, aho ukwezi kuzahinduka amaraso.
Bimwe mu binyamakuru byatangaje ko mu mezi ashize umwe mu banyanyamadini bo mu Rwanda, Paul Gitwaza nawe yahanuye ko muri uku kwezi ijuru rizerekana ikimenyetso cya kane aho izuba rizahinduka umwijima n’ukwezi kugahinduka amaraso, bikuzuza ibyo Yesu yavuze ko Isi igiye kurangira.
Abahanura bishingikiriza ibyanditse muri Bibiliya cyane cyane mu gitabo cy’Ibyahishuwe, umutwe wa gatandatu umurongo wa 12, ahagira hati “Nuko mbona afunguye ikimenyetso cya gatandatu, maze haba umutingito ukomeye. Izuba ririjima nk’ikigunira cy’umukara, n’ukwezi kose guhinduka nk’amaraso.” (N.B: Uyu murongo ugiye wanditse bitandukanye bitewe n’ubwoko bwa Bibiliya.)
Ubu buhanuzi bukomeje gushyira mu rujijo abaturage mu bihugu bibiri bidafite ikintu kinini bihuriyeho, u Rwanda na Costa Rica bakuwe umutima n’ibidasanzwe bari kubona mu birere by’iwabo, ndetse bamwe bakemeza ko Imana yatangiye kuboherereza ibimenyetso.
Costa Rica: Igicu cyaka
Ku masaha ya Saa munani, ku ya 17 Nzeli, ku munsi w’ubwigenge w’igihugu cya Costa Rica, muri Amerika yo hagati hagaragaye igicu cyahinduye ibara gisa n’aho kiri kwaka kandi nta zuba rihari, abaturage ba Costa Rica bahiye ubwoba bamwe bavana mu mifuka Camera zabo bafotora ayo mayobera.
Abemera Imana baho batangiye kwemeza ko ari kimwe mu bimenyetso by’irangira ry’Isi
Umwe mu batuye umujyi wa Escazu, Jessie Montealeagre yabwiye ABC News ati” Nabibonye nenda kugwa igihumure, byari nk’ikimenyetso cy’Imana.”
Mu binyamakuru bitandukanye hari abemezaga ko icyateye urwo rumuri rwo mu kirere ari ibiremwa byo ku yindi mibumbe.
Kigali: Umukororombya uzengurutse izuba
Bamwe mu batuye umujyi wa Kigali nabo kuri uyu Gatanu ahagana saa tanu babashije kubona umukororombya uzengurutse izuba.
Ako gashya kakanguye imitima ya bamwe bari bamaze iminsi basoma mu binyamakuru ko Paul Gitwaza, bamwe bafata nk’intuma y’Imana aherutse guhanura ko Isi izarangira.
Munyaneza Oreste yabwiye umunyamakuru w’Imvaho Nshya ati”Iryo Gitwaza yavuze riratashye ! Sohoka hanze urebe! Umukororombya uzengurutse izuba!”
Undi nawe utashatse kwivuga izina yagize ati” Ubu njye nabaye nk’uwataye ubwenge! Ibi bintu ntaho byigeze biba.”
Impuguke zibivugaho iki
Donald Ahrens mu gitabo yise Essentials of Meteorology: An Invitation to the Atmosphere agaragaza ko ibimenyetso by’imikororombya yaba usanzwe cyangwa ugaragiye izuba biterwa n’urumuri rw’izuba rukubita ku ducu tubitse amazi bigatera reflection (ukwigarura k’urumuri). Ibyo byitwa, Cloud Iridescence.
Ahrens agaragaza ko ibyo ari nabyo bitera igicu kugaragara nk’ikiri kwaka kandi nta zuba rihari, yemeza ko izuba rishobora kuba riri kurenga ryakubita ku gicu kirimo amazi bikabyara urumuri rudasanzwe.
Indi mpuguke yitwa Tom Schillo yemeza ko nubwo ukugaragara kudasanzwe kw’ibicu cyangwa izuba gufitiwe ibisobanuro mu bugenge (Physics), ibyabaye muri Costa Rica ku munsi w’ejo bishobora kuba nta handi byabaye ku Isi.
Ati” Maze imyaka myinshi mfata amashusho adasanzwe y’ibicu. Ariko iy’icyo gicu ntisanzwe, ntaho nigeze mbona ibisa nabyo.”
Inkuru dukesha imvaho nshya.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Imana iyo ikwituye ineza ugirira abandi igukubira kenshi
Kugira neza ni ukuguriza Imana kandi ngo iyo ikwishyuye, ibikora mu buryo bwayo ndetse igakuba inshuro zitabarika.
Ibi bigaragarira mu buhamya bw’umusore witwa Manzi wakoraga mu kigo cyatunganyaga kikanagurisha ibikomoka ku matungo, wituwe ineza n’uwo atakekeraga ko yayimwitura.
Umunsi umwe arangije akazi n’abandi bakozi bakoranaga, ngo batangiye gutaha aza kwinjira mu cyumba bakonjesherezagamo inyama gikonja cyane (Chambre Froide). Hari ibyo yaragiye gutunganya mbere yo gutaha kandi imfunguzo yazisize inyuma mu rugi.
Agezemo aribagirwa asunika urugi rurikinga kandi iyo umuntu ari imbere atagomba gufunga kuko umuryango ukingukira inyuma gusa.
Manzi byaramushobeye, atangira guhamagara ngo arebe ko hari umuntu uri hanze wamwumva akamutabara ariko araheba, arakomanga reka da! kandi uko yatindagamo ni ko icyumba cyakomezaga gukonja cyane.
Kandi rero kuko icyumba cyari gifunze ijwi rye ntiryabashaga gusohoka ngo rigere kure, kugeza ubwo abandi bakozi bose barinda bataha nta n’uwibutse ko Manzi akiri mu kazi. Manzi akomeza gutaka ubukonje nabwo bukomeza kwiyongera.
Amazemo umwanya munini atangiye gutitira bikomeye hafi yo kwicwa n’ubukonje, yumva umuntu arakinguye, arebye abona ni umuzamu warindaga icyo kigo wabaga yiyicariye ku marembo amanywa n’ijoro.
Manzi yibaza ukuntu aje aho kandi atajyaga ava ku muryango biramushobera, amaze kuzanzamuka amubaza uko yatekereje kuza aho n’icyo yari aje kumara kandi adasanzwe ahagera mu kazi ke.
Umuzamu ati “ Ubundi muri iki kigo abandi bose bamfata nk’umuntu usuzuguritse cyane, ariko wowe buri gitondo uraza ukansuhuza ukanyifuriza umunsi mwiza, nimugoroba utashye ukansezeraho ukanyifuriza ijoro ryiza n’akazi keza k’ijoro...
Ibyo nagiye mbyishimira cyane kandi nkabizirikana ku buryo buri gihe ari wowe muntu mba nzi niba waje ku kazi, niba utaraza cyangwa niba wasibye...
Uyu munsi rero nk’ibisanzwe wansuhuje mu gitondo ariko nimugoroba ntegereza ko wambwira ijoro ryiza utashye ndaheba bituma ngira amatsiko yo kuza mu kigo imbere ngo menye niba nta kibazo wagize kuko bitari bisanzwe, ninjiye mpita mbona imfunguzo mu rugi rwa chambre froide mpita numva ko ari ho uri byanze bikunze."
ISOMO: Imana ikwitura ineza mu gihe nyacyo kandi mu buryo bwayo. Ariko tujye dukora neza tudategereje kwiturwa ahubwo kuko bikwiye kandi bigatuma isi dutuye irushaho kuba nziza.
Ibitekerezo ( 6 )
Erega guha umuntu wese agaciro nibyiza kuko n,isi irazenguruka
Erega Gukora Neza Ntibigombera Gukora Ibitangaza Cyangwa Ibihanitse. Manzi Natubere Urugero.
imana iratabara
nukuri Imana iratabara
gukora neza ni ukwiteganyiriza.
Mbega inkuru iteye ubwoba!!!. Mana we, ...


text:
Ibihe bishyikira buri wese mu buzima n’icyo usabwa muri buri kimwe
Ibihe bigize ubuzima bw’umuntu ushatse wabihuza n’ibigize umunsi nk’igice kimwe cy’ibihe. Ubundi umunsi ugira ibihe wakwita ko ari bitatu aribyo igitondo, sa sita (ku manywa) ndetse n’umugoroba (ijoro).
Ugenekereje wasanga ibi bihe byose uko ari bitatu umuntu abinyuramo mu gihe amara ku isi. Ubuzima bw’umuntu bugira igihe wakwita ko ari mu gitondo akiri muto dufate urugero nko kuva ku myaka 0 kugeza kuri 30. Ibi ariko byaterwa n’icyizere cy’ubuzima bw’aho uri.
Iki gihe umuntu aba akiri muto, akitegura kubaho neza, afite icyizere cy’ibintu byose. Muri iki gihe nibwo Imana igutegura ukagaragaza icyo uzaba cyo sa sita ndetse no ku mugoroba. Icyo iguteganyamo ikigucuramo muri iki gihe. Iyo iki gihe ugikoresheje nabi, byica ibindi byose bizakurikira, umuntu ubonye muri iyi myaka aba atanga icyizere cyangwa se ntacyo bitewe nuko yakitwayemo.
Reka tugaruke ku kindi gihe nacyo wakwita sa sita ku buzima bw’umuntu, tugenekereze kuva nko ku myaka 30 kugeza kuri 50.
Sa sita ni igihe umuntu aba yarangije gukura muri byose cyangwa gupfa muri byose. Ni hagati y’igitondo n’umugoroba by’ubuzima. Iyo wakoresheje igitondo neza imbere y’Imana ukabyaza umusaruro ibyo yagushoyemo byose, uba ugeze igihe cyo kurya imbuto zabyo no kubishimangira, ukageza nimugoroba ufite umurongo mwiza. Iyo wemereye Imana igakorana nawe mu gitondo cy’ubuzima bwawe, uzarya imbuto z‘ibyo wabibye mu gihe cya sa sita ndetse n’umugoroba.
Sa sita n’igihe cyo hagati mu buzima ni nk’impeshyi y’umwaka umuntu aba atungwa n’uko yitwaye mu mezi abanza ariko bikanamusaba guteganyiriza ibihe bibi biyikurikira.
Umugoroba cyangwa se ijoro tugenekereje umuntu yaba ageze ku myaka nka 50 kujyana hejuru. Umubwiriza yandika yaravuze ngo ni iminsi mibi aho umuntu aba atakinejejwe na byinshi, abarinzi b’inzu bagahinda umushyitsi, intwari zikunama. Umubwiriza 12:3
Iki ni igihe kiba cyegereje hafi ku iherezo ry’ubuzima bw’umuntu, uba ushaka kuruhuka, utangiye kugira intege nke, utakibasha gukora nka mu gitondo cyangwa sa sita.
Usigara ukomereza aho watangiriye mu gitondo na sita. Iyo wubatse umusingi mubi, nta mahirwe uba ufite muri iki gihe.
Uzasanga bamwe bavuga ngo iyo umuntu ashaje ubwenge bwe busubira inyuma. Iyo watangiye nabi usigarana ijambo rivuga ngo ‘’Iyo mbimenya’’, akenshi bavuga ko riza nyuma yo guta igihe.
Umuntu wese amaze gusoma ibi yasaba Imana ngo imusure, amenye igihe arimo. Salomo kubera ubunararibonye yabonanye isi, yasabye abantu kujya bibuka umuremyi wabo iminsi mibi itaraza.
Icyakora icyiza cy’Imana nuko nubwo waba warakoresheje igitondo nabi cyangwa na sa sita, uracyafite amahirwe yo kuba waza aho Yesu ari, arakwakira. Haracyari icyizere cyo gukizwa ugakorera Imana mu gahe gato usigaranye ku isi, kuko ubuzima bwo ni bugufi, ariko abakijijwe ntabwo bazaheranwa n’urupfu kuko bafite ubugingo buhoraho.Yohana 3:16


text:
Kuva hashyizweho uburyo bwo gukoresha kalindari (calendrier) mu kubara iminsi hashize imyaka myinshi. Amezi yose agize umwaka afite amazina aturuka ku rurimi rw’ikilatini (Latin). Icyakora kuva cyera ngo ntabwo umwaka watangiraga mu kwezi kwa mbere (janvier) ahubwo watangiraga mu kwezi kwa gatatu (Mars).
Ukwezi kwa munani (Le Mois d’Aout) ni ukwezi kuza ku nshuro ya munani mu mibarire y’iki gihe, igendara kuri karindari yashyizweho gregoire ariyo bita « calendrier Gregorien ». izina n’ukwezi kwa Munani mu gifaransa AOUT rituruka ku kiratini Augustus, izina ry’icyubahiro ry’umwami w’abaromani Gregoire wabayeho mu kinyejana cya 8 mbere y’ivuka rya Yezu.
Uyu mwami ngo niwe wongeye umunsi umwe ku kwezi kwa munani, ari nayo mvano y’uko kugira iminsi 31 gukurikiranye n’ukwezi kwa 7, ibidakorwa ku yandi mezi. Aha ngo yashakaga ko ukwezi yitiriwe kutagira iminsi mikeya ugereranyije n’ukwezi kwa kalindwi kwitiriwe Jules Cesar wamubanjirije.
Kuri kalendari y’abaromani, mbere ukwezi kwa Aout kwari ukwezi kwa 6 k’umwaka kwitwaga Sextilis bivuga kuza ku nshuro ya 6 cyangwa Sixieme mu gifaransa, biza guhindurwa na umwami Gregoire, washakaga kuguhuza n’igihe cy’ikiruhuko kugira ngo abantu bajye bishimisha mu kwezi kwamwitiriwe.
Ibihugu byinshi nk’ubufaransa uku kwezi ni kumwe mu yagize ikiruhuko cya buri mwaka, aho abantu binezeza, bagatembera, mbese nk’uko uwashyizeho uku kwezi yabitekerezaga. Ngiyo inkomoko yo kugira amezi 2 akurikiranye afite iminsi 31 ndetse n’impamvu abenshi bafata ikiruhuko mu kwezi kwa munani ariko Aout.


text:
sam.
29
sept.
2012
ISOMO RYA MBERE
Igitabo cy’Ibarura (Ibar 11, 25-29)
Muri iyo minsi, 25Uhoraho amanukira mu gacu avugisha Musa. Agabanyaho muke ku mwuka wari muri Musa kugira ngo awuhe ba bakuru mirongo irindwi b’imiryango. Wa mwuka ubagezemo batangira guhanura, ariko baza kurekeraho. 26Hari abagabo babiri Elidadi na Medadi, bari basigaye mu ngando. Bari mu murongo w’abagombaga guhabwa umwuka, uretse ko batari basohotse ngo bajye ku ihema ry’ibonaniro. Ariko na bo umwuka ubajyaho, nuko bahanurira mu ngando. 27Umwana w’umuhungu aza yiruka abwira Musa ati «Elidadi na Medadi barimo barahanurira mu ngando! » 28Yozuwe mwene Nuni wari umufasha wa Musa kuva mu buto bwe, aravuga ati «Shobuja Musa, babuze !» 29Musa aramusubiza ati «Waba se wabagiriye ishyari kubera jyewe? lyaba Uhoraho yarasakaje umwuka we ku muryango we wose, maze bose bagahinduka abahanuzi !»
ZAHURI (Zab 19 (18), 8, 10, 12-13, 14)
Inyik/ Amategeko y’Uhoraho anezereza umutima.
Itegeko ry’Uhoraho ni indakemwa,
rikaramira umutima.
Amabwiriza y’Uhoraho ni amanyakuri,
abacisha make akabungura ubwenge.
Igitinyiro cy’Uhoraho kiraboneye,
kigahoraho iteka ryose.
Ibyo Uhoraho yemeje ni amanyakuri,
byose biba bitunganye.
Ni cyo gituma umugaragu wawe abikesha kwitonda,
kubikurikiza bikamugirira akamaro.
Ni nde wamenya amakosa yose yokoze?
Nyagasani, urangire umwere w’ibyaha ntiyiziho.
Urarinde umugaragu wawe abirasi,
Ntibakangireho ububasha!
Ubwo rero nzaba intungane rwose,
n’umwere w’igicumuro gikomeye!
ISOMO RYA KABIRI
Ibaruwa ya Mutagatifu Yakobo Intumwa Yak 5,1-6 16
1Mwebwe abakungu nimurire, muboroge kubera amakuba abategereje! 2Ubukungu bwanyu bwaraboze, imyambaro yanyu yaramunzwe; 3zahabu yanyu na feza byaguye ingese kandi iyo ngese ni yo izabashinjaJ ikazatwika imibiri yanyu nk’umuriro. Ngaho mwihunikiye ubukungu muri iyi minsi y’indunduro! 4Umushahara w’abakozi basaruye imyaka mu mirima yanyu mwarawubahuguje none ngaha uravuza induru, kandi n’imiborogo y’abo bakozi yageze mu matwi ya Nyagasani Umutegetsi w’ingabo. 5Kuri iyi si mwibereyeho mu murengwe no mu byishimo, kandi ku munsi batotezaga intungane ntimwaretse kugwa ivutu. 6Mwaciriye urubanza rubi intungane maze murayica, nyamara itabarwanyije.
lBANGONDIRIMBO RIBANZIRIZA IVANJILI (Yh 17, 17)
Alleluya Alleluya.
Nyagasani, Ijambo ryawe ni ukuri.
Dutagatifurize muri uko kuri.
Alleluya.
IVANJlLI
+ Mariko (Mk 9, 38-43.45.47-48)
Muri icyo gihe, 38Yohani umwe muri ba Cumi na babiri abwira Yezu ati «Mwigisha, twabonye umuntu wirukana roho mbi mu izina ryawe kandi atadukurikira ; turabimubuza kuko atadukurikira.» 19Yezu ati «Mwibimubuza, kuko nta muntu ushobora gukora igitangaza mu izina ryanjye, maze ngo ahindukire amvuge nabi. 40Utaturwanya wese ari kumwe natwe. 41Umuntu wese uzabaha ikirahuri cy’amazi yo kunywa abitewe n’uko muri aba Kristu, ndababwira ukuri, ntazabura igihembo cye. 42Ariko nihagira ugusha mu cyaha umwe muri aba bato bemera, ikimukwiye ni uko bamuhambira ku ijosi Urusyo rusheshwa n’indogobe, bakamuroha mu nyanja.
43Niba ikiganza cyawe kigutera gukora icyaha ugice, kuko ikiruta ari ukwinjirana akanimfu mu bugingo. Aho kujyana ibiganza byawe byombi mu nyenga y’umuriro utazima. 45Niba ikirenge cyawe kigutera gukora icyaha ugice, kuko ikiruta ari ukwinjira mu bugingo ucumbagira, aho kurohwa mu nyenga ufite ibirenge bwawe byombi. 47Niba ijisho ryawe rigutera gukora icyaha rinoboremo; kuko ikiruta ari uko wakwinjirana rimwe mu Ngoma y’lmana, aho kwinjirana yombi mu nyenga, 48aho urunyo rudapfa n’umuriro ntuzime.»


text:
Mureshyankwano Marie Rose ubu niwe Guverineri w’Intara y’Amajyepfo
Nyuma y’uko Perezida Kagame kuri uyu wa Kabiri tariki 4 Ukwakira yari yashyizeho abagize Guverinoma nshya ndetse ba Guverineri b’Intara bagahindurwa uretse uw’Intara y’Amajyepfo, hahise hakorwamo izindi mpinduka, ubu nta Guverineri n’umwe wagumye mu Ntara yayoboraga.
Uko byari byatangajwe mbere, Intara y’Amajyaruguru yayoborwaga na Bosenibamwe Aimé yahawe Musabyimana Claude naho Intara y’Uburasirazuba ihabwa Kazayire Judith wari umuyobozi w’umujyi wa Kigali wungirije ushinzwe imibereho myiza y’abaturage wasimbuye Uwamariya Odette, naho mu Ntara y’Uburengerazuba, Mureshyankwano Marie Rose yari yasimbuye Caritas Mukandasira, Intara y’Amajyepfo igumana Alphonse Munyentwari.
Itangazo ryashyizweho umukono na Minisitiri w’Intebe, Murekezi Anastase kuri uyu wa Gatatu tariki 5 Ukwakira 2016, rigaragaza impinduka kuri aba ba Guverineri, gusa ntawambuwe umwanya ahubwo bahinduranyijwe, birangira nta ntara n’imwe igumanye Guverineri yari isanganywe.
Alphonse Muntentwari yahawe kuyobora Intara y’Uburengerazuba, naho Mureshyankwano Marie Rose ajyanwa kuyobora Intara y’Amajyepfo y’u Rwanda. Mureshyankwano yari asanzwe ari umudepite mu Nteko Ishinga Amategeko y’u Rwanda.


text:
Umumaro w’inyama n’izo ukwiye kwitondera kurya
Inyama ziri mu byo kurya bitavugwaho rumwe. Abatazirya bazishinja ko zitera ibibazo byinshi mu buzima naho abazirya bo bazivuga ho byinshi byiza binyuranye. Nyamara burya nta kintu na kimwe kiribwa kidafite icyo kimariye ubuzima, nubwo hari ibiba bibujijwe bamwe bitewe nuko ubuzima bwabo buhagaze.
By’umwihariko twibuke ko inyama hari intungamubiri ziduha tutabona mu bimera harimo nka poroteyine zuzuye, vitamini B12, n’ibindi.
Inyama tugiye kuvuga hano ni ibyo kurya byose bitari ibimera hakaba harimo amafi, n’ibindi byose biva mu nyanja, inyama y’inkoko, inka, ihene, urukwavu, n’andi matungo yose aribwa, bitewe n’agace n’umuco.
Ikintu inyama zose zihuriraho ni poroteyine zibamo. Poroteyine umubiri wacu uzihinduramo ingufu ukoresha buri munsi.
Muri rusange dukenera poroteyine mu buryo butangana bitewe n’imyaka, akazi, igitsina. Ariko muri macye abakobwa n abagore bakenera 46g abahungu b’ingimbi bagakenera 52g, abagabo 56g naho abana bato bo bakenera hagati ya 19g na 34g, bose babikenera ku munsi.
Intungamubiri dusangamo ziranyuranye kandi ni nyinshi. Mu byo mu nyanja habonekamo ibinure bya omega-3 harimo DHA na EPA, poroteyine, selenium, vitamini A na B zinyuranye na vitamini D. Mu nyama zo ku matungo ho tubonamo poroteyine, vitamini A, B zinyuranye, vitamini D hamwe n’imyunyungugu nka zinc, magnesium n’ubutare.
Akamaro k` inyama ku buzima
Kongerera ingufu ubudahangarwa.
Nkuko tubibonye inyama zibonekamo zinc, ikaba izwiho kongerera ingufu ubudahangarwa. Iyi zinc ituma umubiri usohora muri wo imyanda n’uburozi. Siyo gusa kuko na poroteyine zibonekamo zituma umubiri ukora abasirikare bahagije bo guhangana n’indwara. Twakongeraho na sélénium, oméga-3 na vitamini A itera urwungano rw’imyibarukiro rugira ingufu.
Gutuma imikaya ikura neza.
Poroteyine zo mu nyama zituma imikaya ikorwa neza ndetse ikanasanwa. Niyo mpamvu ku bantu bakora siporo yo kubaka umubiri basabwa gukoresha inyama mu byo barya, aho kwitera inshinge cyangwa kunywa ibinini bitanga poroteyine.
Gufasha urwungano ngogozi
Uretse poroteyine inyama zinaha umubiri wacu amino acids zinyuranye. Izi amino acids umubiri wacu ntushobora kuzikorera tuzikura mu byo turya gusa. Izo amino acids za ngombwa ni 9 ari zo histidine, leucine, lycine, isoleucine, methionine, phenylalanine, threonine, tryptophan, valine. Kurya inyama bituma izi zose uzibonera icyarimwe. Twongereho ko vitamini D ifasha mu gukomera kw’amagufa n’amenyo, no gukoreshwa neza kwa calcium.
Ibi byose bizafasha igogorwa rigende neza
Gufasha amaraso gutembera neza
Ubutare buri mu bikoze amaraso kandi bukaba ingenzi mu mitemberere yayo mu mubiri. Kurya inyama umaze gufata imbuto zikungahaye kuri vitamini C , nk’amacunga cyangwa indimu bifasha umubiri gukamura ubutare buri mu nyama bugakoreshwa.
Imikorere myiza y’umutima
Mu byo mu nyanja twabonye ko habamo ibinure bya omega-3. Kurya amafi rero bizatuma utagira ibyago byo kurwara indwara zinyuranye z’umutima. Vitamini B zinyuranye tubonamo kandi nazo zifasha mu ikorwa ry’imisemburo, insoro zitukura, n’imikorere myiza y’urwungano rw’imyakura. Izo vitamini kandi zinafasha umubiri gukora ingufu bityo umutima ugatera neza
Uruhu rwiza,imisatsi n’amaso
Kurya inyama zikungahaye kuri bya binure bya omega-3 ni ingenzi ku ruhu n’imisatsi. Ibi binure birinda uruhu imirasire mibi iva ku zuba ya UV, bikarutera guhehera no gushashagirana. Vitamini A iri mu nyama kandi ni nziza ku menyo, amagufa, imisatsi no ku maso.
Ingufu z’ubwonko.
Kera bajyaga bavuga ko umwana wagaburiwe amafi agira ubwenge. Uruvange rwa DHA (Docosahexaenoic acid) na EPA (Eicosapentaenoic acid) biboneka mu mafi nibyo bifasha mu mikorere myiza y’ubwonko, gutekereza neza no kutibagirwa
Gufasha umwana uri mu nda.
Abagore batwite basabwa kurya amafi ariko bakirinda amafi arimo mercury nyinshi kuko yagirira nabi umwana uri mu nda. Amafi atarimo mercury nyinshi twavuga urugero rwa sardines, tilapia na salmon. Impamvu amafi ari meza nuko bya binure bya omega-3, bifasha mu mikurire myiza y’umwana mu bwonko n’amaso. Iyo omega-3 kandi ni umuti wo kwiheba no kwigunga ku mugore utwite.
Nubwo inyama zimwe zibikwa muri frigo, amafi agashyirwa mu makopo ariko nta cyiza nk’inyama zikibagwa hamwe n’amafi yarobwe uwo munsi.
Icyitonderwa
- Amafi yo mu nyanja aba arimo umunyu mwinshi niyo mpamvu atari meza ku bantu bamwe barwaye indwara zibabuza kurya umunyu. Mu kuyateka kandi witondera umunyu wongeramo kuko hari n’igihe bigusaba kumena amazi ya mbere kubera umunyu mwinshi.
- Zirikana ko amafi amwe abamo mercury nyinshi bityo mbere yo kuyakoresha ubanze umenye irimo uko ingana cyane cyane ku bagore batwite.
- Inyama ziva ku matungo zavuzwe hano ni izidafite ibinure kuri zo. Byaba byiza ari inyama y’iroti cyangwa urukwavu kimwe n’inkoko kuko nizo zigira ibinure bicye
Byatanzwe na Phn, Biramahire Francois


text:
Bibiliya Yera
1Abami 18:21.Nuko Eliya yegera abantu bose aravuga ati"Muzageza he guhera mu rungabangabo? Niba muzi ko Uwiteka ari we Mana nimumukurikire, kandi niba ari Bali abe ari we mukurikira." Abantu ntibamusubiza ijambo na rimwe.
Bibiliya Yera
1Abami 18:21.Nuko Eliya yegera abantu bose aravuga ati"Muzageza he guhera mu rungabangabo? Niba muzi ko Uwiteka ari we Mana nimumukurikire, kandi niba ari Bali abe ari we mukurikira." Abantu ntibamusubiza ijambo na rimwe.
hahaha...ubuhanuzi bwanjye burasohoye da!! Abasebanyaga bimukiye abakunda ivyiza...abazimu bimukiye abazima. Mujye munezezwa n’ibyiza ku bandi. Ibyo pasteur avuga nibyo...uzi abantu bari mu madini y’ibigugu bakora ubusambanyi bikamenywa n’Uhoraho urebera hose icyarimwe?!!! Abanyamadini muve mu kavuyo....
Nkunze cyne Pasteur Rusine IMANA yo mu ijuru imuh’umugisha utagabanyije.Ubundi ibi nibyo bible yemera,
ahubwo ndashaka kumenya niba Pasteur Rusine ubu yaba afite Ministère y’ivugabutumwa ngo ab’ariho nzajya njya gusengera kuko rwose nd’umudive ariko ndambiw’uburiganya bwabo none numva ntagishoboye kujya gusengera mu badive!
niba asoma coments rwose nandangire itorero abarizwamo,murakoze
Ahubwo ducyeneye aba Pasteur benshi nkaba basobanukiwe ubundi ngo ababiri imana irabasanga kandi ikindi imana ibera hose icyarimwe ntiba murusegero gusa cyane ko abantu aribo nsegera zimana sinumva rero ukuntu wamugani mwicaye mukabyumvikanaho mukemeranya kubana ntaguhemukirana kwimana yabyanga kujya muri eglise nukugirango Wenda uheshe ishema umuryango I torero cg se ukore ibintu officially ariko ntaho bihuriye nogusezerana imbere y’imana imana iberahose icyarimwe gusezerana nimumutwe ni mumutima
Knowles na clement imana ibahumugisha murugorushya rwanyu muzabyare hungu na kobwa naho ibyuwo mu pastor wigengabyo mumureke urumvako yigenga sinibaza nibayemerako n’imana yaba imugenga? ariko ibibyo byarahanuwe bigomba gusohora
abana barahise muri kigali niyo mpamvu bavuzwe ni beza bambaye neza bagize ubukwe bwiza Imana yarabahuje ibaha umugisha ababanenga ni ishyari gusa gusaa ngo pasteur yakoze akazi Imana yamuhaye imuhe umugisha hubwo kuko yabasezeranyije Clement na k. muzagire urugo ruhire ðŸ™
Knowles na clement imana ibahumugisha murugorushya rwanyu muzabyare hungu na kobwa naho ibyuwo mu pastor wigengabyo mumureke urumvako yigenga sinibaza nibayemerako n’imana yaba imugenga? ariko ibibyo byarahanuwe bigomba gusohora


text:
Umuhanzi mu ndirimbo zihimbaza Imana Simon Kabera yagaragaje ibanga riba mu kuririmba, anavuga ko abahanzi cyangwa abaririmbyi mu itorero bafite uruhare rukomeye mu ivugabutumwa.
Mu kiganiro kihariye UBUGINGO.com yagiranye na Simon , yavuze ko kuri we uruhare rw’umuhanzi yarushyira mu rwego rw’abahanuzi n’ubwo ngo atari ko muri Bibiliya bivugitse . Impamvu ashingiraho avuga ibi ikaba ari uko ngo abaririmbyi cyangwa abaramyi ari abantu Imana ishobora guhishurira amagambo y’ubwiru bwayo, noneho, agahinduka umunezero w’abantu mu buryo butandukanye.
Yakomeje avuga ko umuhanzi aririmba indirimbo ye akagira ngo ni iye, ariko nyuma y’uko abantu bayumvise ukaba wahura n’ukubwira ati ‘iyi ndirimbo yarambohoye.’ Kabera akaba agira ati: “ni ukuvuga ngo ni ijwi ry’Imana inyuze muri wowe kugira ngo rigere kuri uwo muntu.”
Tugendeye kuri ibi, abahanzi b’ubu baririmba indirimbo zihimbaza Imana (gospel) barasabwa kuba imbere y’Imana cyane kugira ngo ibahishurire amagambo meza abohora, asana cyangwa yubaka imitima y’abazayumva mu gihe yitegura gukora indirimbo cyane ko nk’uko nawe abyivugira bene izi ndirimbo ‘zifasha abantu kubohoka mu mitima yabo’ bitewe n’amagambo yaba azikubiyemo, amagambo abatari bacye mu bakristo bakunze kuvuga ko arimo amavuta y’Imana.
Kuririmba ngo ni uburyo bukingura cyangwa bubohora dore ko ngo n’iyo usomye Bibiliya usanga hari n’abahanzi bajyaga guhanura ari uko umuririmbyi yabanje kuririmba. “Umurimo wo kuririmba ni uw’agaciro.”
Nibuka umunsi umwe hari mu gitondo, narimo ntunganya...
Hari igihe umuntu agera mu bihe bikomeye akumva ko...
Marayika w’Uwiteka aramubonekera aramubwira ati “Uwiteka...
Buri kintu cyose dukora kibyara imbuto kandi kigasigira...
Mu gihe hirya no hino ku isi abakristo bakomeje...


text:
Uburyo wakoroshya imisatsi y’injwiri utadefrije
Hari abantu baba bashaka kugira imisatsi myinshi batadefije kandi bafite imisatsi ikomeye cyane. Bamwe usanga bashyiramo produits ziwororshya zikaba zanawuca nyamara hari uburyo bwiza wajya woroshya umusatsi ugakura neza utawudefrije.
Kogesha mu mutwe amavuta
Hari amavuta azwiho koroshya umusatsi arimo huile d’olive, coco n’andi . Gusa aya huile d’ilive na coco niyo aboneka mu Rwanda cyane.
Uko bikorwa : karaba mu mutwe bisanzwe igihe umusatsi urarumuka neza usigemo amavuya ya elayo cyangw ase ya coco bitewe nayo wabonye. Yasigemo neza ku buryo agera aho imisatsi itereye ku mutwe. Funga mu mutwe agashahsi ukoresha ugiye koga ngo amazi adakora mu misatsi. Utagafite ufungisheho igitambaro cy’amazi ( esui-main).
Bireke bimaremo iminota 15. Karabamo asanzwe wuyunyugze amazi arimo indimu. Bikoreshe kabiri cyangwa se rimwe mu cyumweru
Gukora mask
Uko bikorwa :
- fata avoka 1 ihiye neza, umuneke 1, ibiyiko 2 by’ubuki ubivange bivemo uruvange rufashe.
- Bisige mu musatsi ufungisheho ka kashashi upfukisha mu mutwe ugiye koga ngo amazi atajya mu musatsi. Reka bimaremo iminota 30 .
- Karabamo na shampoo na apres shampoo bisanzwe. Gusa izo shampoo zigomba kuba zitarimo sulfates, parabens, alcool n’ibindi byangiza umusatsi. Iyi mask ikoreshwa rimwe mu cyumweru
- Igihe wisiga mu mutwe bimwe muri ibi tuvuze haruguru ujye umasamo cyane kugirango bibashe kwinjira neza aho imisatsi itereye.
- Ushobora gukoresha uburyo bumwe cyangw as eukabukoresha bwombi ariko mu minsi itandukanye.
Gracieuse Uwadata
Ibitekerezo byanyu
-
-
-
-
-
muraho ? ndabashimira kunyigisho muduha ziradufasha,none ko nabisabiraga ko mwasubirizaho kuntu umuntu yoroshya umusatsi atadefirije agakoresha amamesa,mwegeze kubishyiraho ndebaho gato harimirimo narigiyemo nogeye kureba sanga mwayikuyeho.mumbabarire rwose muyisubizeho muraba mukoze.
-
Murakoz eku bw’icyo kibazo. kanda hano usome iyo nkuru yabivugagaho http://agasaro.com/spip.php?article1605
-
-


text:
Afunzwe akekwaho gutema inka y’umuturanyi
Nzayisenga Sylvestre, w’imyaka 23 utuye mu Murenge wa Boneza muri Rutsiro afuzwe afungiye kuri Sitasiyo ya Polisi ya Kayove akekwaho gutema inka y’umuturanyi bahoraga baterana amagambo.
Uyu musore usanzwe aragirira inka uwitwa Makeri arakekwaho gutema umutsi w’ukuguru inka ya Mukarugwiza Veronique.
Nubwo ntawamubonye atema iyo nka, Nzayisenga ngo ni we wahise akekwa kubera ko yahoraga aterana amagambo na Mukarugwiza akamubwira ko azamuhemukira.
Mbanzabugabo Jean Claude, ushinzwe Imibereho Myiza y’Abaturage ari nawe uhagarariye Umunyamabanga Nshingwabikorwa w’Umurenge, agira ati “Uwo musore aherutse kubwira uwo watemewe inka ko ngo azamukorera ikintu gikomeye kizamubabaza.”
Mbanzabugabo avuga ko ari cyo cyatumye bata muri yombi uwo musore kugira ngo bakore iperereza mu gihe inka yo irimo kwitabwaho na veterineri.
Uyu muyobozi avuga ko uwo musore yari aherutse gutema ubwatsi bw’inka akabushyira mu rugo rw’uwo mukecuru ngo amubeshyere ko ari we wabwibye ariko ngo bikaza kutamuhama ndetse uwo musore banamuca amande.


text:
“Mbasigiye amahoro, amahoro yanjye ndayabahaye. Icyakora simbaha nk’uko ab’isi batanga. Imitima yanyu ntihagarare kandi ntitinye.”Yohana 14:27
Mu bihugu byinshi bituwemo n’Abayahudi, usanga indamukanyo yabo bavuga ngo” Shalom” no gusezeraho umuntu igiye bagiye gutandukana nawe bakongera ngo”Shalom” ijambo shalom mu Kinyarwanda risobanura” Amahoro” mu yandi magambo, Umuyahudi wese azi neza ko icyo umuntu akeneye kuruta ibindi ari amahoro ahoy aba ari hose. Iyi niyo mpamvu usanga bayifurizanya mu buryo bwose bushoboka.
Mu by’ukuri, igihe cyose tukiri mu isi dufashe igihe mu ntambara ni nayo mpamvu usanga hari ibintu byinshi biba bishaka kutwiba amahoro yacu. Ariko ujye wibuka ko Bibiliya ikubwira ko ugomba gushaka amahoro ndetse ukayakurikirana, kuko niyo mutungo ukomeye umuntu akeneye mu buzima bwe bwose.
Niba hari ubutunzi dukwiriye gushakisha no kubungabunga ku buryo bwose bushoboka, ni “AMAHORO.” Kugira amahoro ntibivuze ko ingorane zose ziba zivuyeho ahubwo ni ukugira Imana muri wowe mu byo unyuramo byose ukaba uri kumwe nayo. Iyo ushatse Imana mbere ya byose uba uri ugushaka amahoro yuzuye. Kwakira Yesu Kristo, ni ukwakira isoko isendereye y’amahoro muri wowe kuko biguha kugendera mu butware bwe kandi muri wowe ugahorana umunezero nubwo inyuma byaba bigaragara ko bikomeye.


text:
Ikigo cy’Abanyamerika gikora ubushakashatsi ku bumenyi bw’ikirere n’isanzure, NASA cyatangaje ko “ari ukwezi kudasanzwe”, bikaba byaherukaga kuba muri Mutarama 1948, kandi ngo nibiba muri iri joro bizongera kubaho mu Ugushyingo 2034.
Kuba ukwezi kuri bwigire hafi cyane y’Isi, bigatuma kwaka cyane bidasanzwe kandi kugaragara nk’ukunini biraterwa n’uruhurirane rw’uko ubusanzwe ukwezi kugaragara kose buri minsi 28, ibyo bikaza kuba mu gihe kuri bube kwigiye hafi y’umubumbe w’Isi.
Ukwezi kuraza kuba kuri ku butumburuke bwo hasi kuruta ubundi kujya kugeraho, aho saa tanu n’iminota makumyabiri n’ibiri (11:22) ku isaha ngenga masaha ya GMT, (ubwo ni 1:22 ku isaha yo mu Rwanda), kuri bube kuri ku ntera y’ibirometero 356 509 mu gihe ubusanzwe kuba kuri ku mpuzandengo y’intera y’ibirometero 384 400.
Ukwezi kuri buze kugaragara gutyo mu gihe cy’amasaha abiri n’igice, kukaza kugaragara ku Isi hose mu gihe ikirere cyaba cyemeye ko kugaragara, cyane ko hari aho ibicu by’imvura bikubuza kumurikira Isi.
Utari bubone iryo murika ridasanzwe ry’ukwezi muri iri joro, azategereza tariki ya 25 Ugushyingo 2034 kugira ngo yongere abibone, aho icyo gihe kuzaba kwegereye Umubvumbe w’Isi ku ntera y’ibirometero de 356 445.